Fatin Afeefa Tak Tolak Jodoh Dengan Noki

Baru-baru ini, hangat diperkatakan mengenai kemesraan pelakon sensasi Fatin Afeefa dengan ahli kumpulan K-Clique iaitu Noki ketika di IG Live dan saling berbalas komen sehingga menjadi bualan ramai.

Malah, timbul spekulasi apabila kedua mereka dilihat keluar bersama. Ditanya mengenai hubungan mereka, Fatin mengatakan dia dan Noki hanya ‘teman tapi mesra’.

BACA: Lelaki Hantar Gambar ‘Siput Sedut’, Fatin Afeefa Buat Laporan Polis

“Mungkin ramai tidak tahu, saya sudah lama mengenali Noki. Hubungan jadi rapat selepas ada perancangan berkolaborasi.

“Namun, projek kolaborasi tidak dapat diteruskan disebabkan karya ciptaan Noki tidak bersesuaian dengan jiwa saya.

“Ramai salah faham dan anggap saya dan Noki menjalinkan hubungan istimewa kerana pernah melihat kami keluar makan bersama. Bagaimanapun, ia bukan bermakna saya dan Noki bercinta,” katanya.

Dalam pada itu, Fatin berkata dia sememangnya suka memberi komen bentuk emoji pada mana-mana perkongsian di IG termasuk rakan-rakan arti yang lain.

Kata Fatin lagi, dia menyifatkan Noki seorang lelaki yang baik serta mempunyai ciri lelaki idamannya iaitu soft spoken dan juga pendengar yang baik.

“Saya selesa dengan sikap Noki. Dia bukan sahaja kawan yang baik, malah pandai menjaga hati saya. Jujurnya, Noki memiliki sifat yang lelaki yang saya cari iaitu lembut dalam berbicara.

“Noki juga pendengar yang baik. Jika saya ada masalah, saya akan cari Noki mengadu dan mendapatkan nasihat,” katanya.

Fatin mendedahkan disebabkan gosip tersebut dia menerima mesej berbaur ugutan daripada peminat Noki. Ujarnya, dia menerima hati yang terbuka andai bertemu jodoh dengan Noki.

“Ada peminat menghantar mesej memberi amaran agar saya tidak menyakiti hati Noki. Saya membalas mesej dan berjanji akan menjaga hati Noki sebaiknya.

“Selain itu, saya kerap mendapat mesej yang mendoakan agar saya dan Noki ditakdirkan bertemu jodoh. Jika peminat mendoakan yang baik-baik, saya terima dengan hati terbuka,” ujarnya.

Terdahulu, Fatin bercerai dengan bekas suami, Adam Shahz pada Mei 2017 selepas empat tahun berkahwin. Mereka dikurniakan sepasang cahaya mata Adam Aisy Arrian, 8, dan Ivy Herra Sophia, 6.


Genap 30 Hari, Peminat Rindu Nak Dengar Celoteh Siti Sarah Memasak

Semalam, genap 30 hari pemergian penyanyi Allahyarham Siti Sarah. Pemergian Siti Sarah turut dirasai oleh seluruh peminat dan rakyat Malaysia.

Menerusi perkongsian di Instagram milik arwah, ada dikongsikan video masakan kenangan Siti Sarah. Malah arwah mempunyai tagline ‘my style’ yang bermaksud masakan mengikut cita rasanya sendiri.

Video tersebut turut disertakan kapsyen kenangan yang masih tersimpan untuk dikongsikan buat para peminat yang merindukannya.

Perkongsian tersebut mendapat pelbagai reaksi daripada peminat yang turut meluahkan rasa rindu untuk mendengar celoteh arwah ketika memasak dan tidak sangka sekejap masa berlalu.

Malah, ada yang mengucapkan terima kasih serta mendoakan agar pahala perkongsian resepi ini mengalir buat Allahyarham Siti Sarah.

Terdahulu, pengendali Instagram arwah memaklumkan akaun tersebu akan terus aktif untuk berkongsikan perkembangan terkini empat anak arwah serta perniagaan yang diusahakannya.


Iqbal Tak Sabar Nak Kahwin Dengan DSV, Risau Cik B Diam Diri

Bakal mendirikan rumah tangga Disember ini, bekas pembantu peribadi Datuk Seri Vida iaitu Ahmad Iqbal meminta jutawan kosmetik itu berterus terang dengan anak-anak mengenai perkara itu.

Pemuda berusia 27 tahun itu berkata, dia bimbang seandainya Vida merahsiakan perkara itu boleh menggangu emosi kedua anak-anaknya iaitu Cik B dan Kacak.

BACA: Nak Nikah Disember Ini, DSV Belum Berani Beritahu Cik B

“DSV kena terus terang tentang hubungan kita ini, dari awal saya minta dia jujur cerita dekat keluarga sebab saya dah main perasan dan dia juga kena main peranan sebagai ibu.

“Sejak dulu lagi DSV tak terbuka berkongsi dengan anak-anak mengenai hubungan kami. Sepatutnya jujur sahaja dengan Cik B tak perlulah sampai kantoi mesej sayang-sayang dulu.

“Saya kasihankan Cik B. Saya faham dia dalam dilema kerana perlukan perhatian ibu kerana pernah melalui sejarah masakecil berbeza dengan remaja lain sebab itu saya kena fikir perasaan dia juga,” katanya.

Iqbal berkata dia mempunyai hubungan baik dengan kedua anak Vida dan sering bertanya khabar. Namun, sejak kebelakangan ini Cik B berubah sikap dan kurang bercakap sejak gosip ibunya tular.

“Saya dengan Cik B memang baik, tiada sebarang masalah sejak dulu lagi cuma sejak kebelakangan ini dia banyak mendiamkan diri.

“Kalau dulu timbul gosip tentang saya dan ibunya, dia akan marah tapi kali ini dia diam sahaja. Bila dia terlalu diam pun saya takut juga.

“Sebelum ini saya ada mesej dia tapi tak berbalas. Saya dah bincang dengan Vida katanya dia perlukan sedikit masa. Sejujurnya ini salah satu perkara yang saya risau, penerimaan anak-anak terhadap saya,” katanya.

Mengulas mengenai majlis perkahwinan, Iqbal berkata mereka akan berkongsikan lebih lanjut tidak lama lagi. Ujarnya mereka sudah ada beberapa tarikh, lokasi dan tema perkahwinan.

Terdahulu, Vida berkata dia belum mempunyai keberanian untuk berbincang mengenai hal perkahwinannya dengan anak-anak terutamanya dengan Cik B.


Sweetnya Remy Ishak Tolong Isteri Promosi Kasut

Selamat mendirikan rumah tangga pada 21 Ogos lalu, kisah pasangan pelakon Remy Ishak dan Ezza Yusof masih lagi menjadi bualan ramai.

Terbaru, gelagat Remy menjadi perhatian ramai apabila muncul dalam IG Live isterinya bagi mempromosikan kasut jenamanya sendiri.

Lebih mencuri perhatian, Remy turut memakai kasut yang dipromosikan itu sambil menggayakannya. Aksi Remy itu membuatkan Ezza ketawa kerana tidak sangka suaminya sanggup memakai kasut berkenaan.

Malah, Ezza turut mengucapkan terima kasih kerana sudi membantu mempromosikan kasut jenamanya.

Perkongsian tersebut mendapat pelbagai reaksi daripada netizen yang memuji tutur kata Ezza yang sangat sopan dengan suaminya. Lagilah ramai peminat cemburu tengok gelagat romantis pasangan ini.

Remy selamat bernikah dengan bekas tunangnya, Ezza Yusof dengan sekali lafaz pada 21 Ogos lalu dalam satu majlis tertutup mengikut SOP ketat di Masjid Negara, Kuala Lumpur.


Sakan Menari, Netizen Pula Yang Segan Tengok Seluar Ruhainies

Baru-baru ini, hangat diperkatakan video di aplikasi TikTok memaparkan pelakon Ruhainies yang kelihatan gembira menari untuk mempromosikan sebuah produk.

Namun, apa yang lebih menjadi perhatian adalah seluar yang dipakai oleh pelakon itu yang dilihat menyerupai warna kulit.

Penampilan Ruhainies itu menimbulkan rasa kurang senang netizen yang menegur cara pemakaian pelakon itu. Malah, ada netizen meluahkan rasa segan melihat pakaian pelakon itu. Tidak kurang juga ada yang menyangkakan pelakon itu tidak berseluar.

“Terkejut aku, ingatkan dia tidak pakai seluar,” komen seorang pengguna TikTok.

“Dia yang pakai, aku yang segan nak tengok,” tegur seorang lagi netizen.

Dalam pada itu, rata-rata netizen menitipkan nasihat supaya Ruhainies lebih berhati-hati dalam pemilihan pakaian bimbang jatuh fitnah buat mereka yang memandang. Apa pun kita doa yang baik-baik sahaja buat Ruhainies.


Tiada Niat Tayang Anak, Fiza Halim Tak Izin Anak Jadi Artis

Baru-baru ini perkongsian pelakon Fiza Halim menjadi perhatian ramai apabila memuat naik gambar bersama dua anak gadisnya yang sememangnya cantik seperti ibu mereka.

Tiada niat untuk menunjuk-nunjuk, Fiza berkata dia tidak sangka foto tersebut tular. Ujarnya dia memuat naik gambar berkenaan untuk berkongsi rasa rindu selepas lima bulan tidak bertemu.

“Saya dah lama tak jumpa anak-anak sebab mereka tinggal bersama bekas suami pertama. Saya memang kalau boleh nak elak jumpa sebab mereka pun tak vaksin lagi.

Bila dah lama tak jumpa, saya post la di Instagram. Tiada niat pun nak show off anak. Sekadar berkongsi sahaja, sampaikan ada netizen DM minta saya jangan kongsi takut ada yang kurang senang atau dengki,” katanya.

Dalam pada itu, Fiza meluahkan rasa syukur bekas suami pertamanya seorang bapa yang bertanggungjawab dan pandai menjaga anak-anak mereka.

“Saya hargai bekas suami yang seorang bapa bertanggungjawab dan pandai mengurus serta menjaga anak-anak kami. Susah nak dapat lelaki macam dia.

Kata Fiza lagi, dia dan bekas suaminya tidak membenarkan dua anaknya itu menceburi bidang seni buat masa ini dan mahu mereka fokus dengan pelajaran.

“Kami tak izinkan mereka ke arah dunia seni. Mungkin bukan waktu sekarang sebab kami nak mereka lebih fokus kepada pelajaran habiskan belajar dahulu, mungkin nanti habis univerisit baru fikir.

“Bila mereka dah besar dan pandai bawa diri barulah boleh buat pilihan. Memang sekarang tidak dibenarkan masuk industri seni pun,” katanya.

Fiza mendirikan rumah tangga dengan Ahmed Farriq Zainul Abidin, kemudian bercerai pada 2010. Mereka dikurniakan dua cahaya mata, Ferra Aryana, 13 dan Feeya Adyrra, 12.

Fiza kemudian berkahwin dengan Adam AF pada 2013 namun kemudian bercerai. Pada 2016, Fiza berkahwin kali ketiga dengan juruterbang berstatus duda dua anak iaitu Aizat Al Jefri dan dikurniakan seorang cahaya mata Siti Aleena kini berusia tiga tahun, namun bercerai pada Julai 2019.


Rita Rudaini Tak Kisah Tak Dapat Job Kerana Tak Vaksin

Menerusi perkongsian di Insta Story, pelakon Rita Rudaini mendedahkan ada rakan industri cuba memfitnahnya mengatakan dia sedang menjalani penggambaran sedangkan belum mengambil vaksin.

Tidak melatah dengan fitnah itu, Rita berkata dia sedang bersenang lenang di rumah dan melakukan aktiviti seperti biasa serta berpesanan kepada individu tersebut supaya tidak risau dengan rezeki masing-masing.

BACA: Rita Rudaini Sokong Lana Nodin Gesa DG Hisham Letak Jawatan

“Ada rakan industri fitnah saya cakap tengah shooting. Saya tak ambil vaksin, kecoh ni dok menjaja. Alahai sabar lah wahai teman, jangan takut dengan rezeki awak.

“Rezeki awak dengan rezeki saya tak sama. Tuhan dah asingkan dah. Tak payah nak berebut wahai teman,” tulisnya.

Kata Rita lagi, dia tidak kisah jika tidak mendapat job atau namanya digugurkan daripada mana-mana produksi disebabkan tidak mahu menerima vaksin kerana dia percaya dengan rezeki Tuhan.

“Saya percaya dengan rezeki yang tuhan tetapkan. 100 episod nama saya digugurkan pun saya okay sebab bagi saya Allah dah tulis macam tu. Jadi percayalah, apa yang dengki sangat dengan saya,” katanya.

Terdahulu, Rita lantang menjelaskan bahawa tidak semestinya seseoang itu tidak mahu divaksin bermakna dia adalah anti vaksin kerana itu adalah hak masing-masing.


“Keluar Dari Perut Mak, Saya Sebut ‘Sushu’ Bukan Susu”

Sebut saja nama Caprice, pasti ramai tahu penyanyi rap itu mempunyai slang tersendiri meskipun bercakap dalam bahasa Melayu.

Semalam, Caprice ada memuat naik video di Instagram menjawab persoalan daripada netizen yang bertanyakan adakah sejak lahir cara pertuturan dan slang Caprice sebegitu.

BACA: Caprice Selamat Tiba Di Malaysia, Naik Kenderaan Polis Ke Tempat Kuarantin

Seolah tiada kesudahan apabila ditanya soalan yang sama berulang kali, Caprice secara berseloroh memberitahu dia memang sudah bertutur seperti itu sejak lahir lagi.

“Tak habis-habis orang tanya pasal slang…ya keluar je dari perut mak terus saya sebut ‘shushu’ bukan susu. Itulah slang saya. Saya cuba yang terbaik. Kalau siapa-siapa pernah kenal awal-awal balik Malaysia lagi teruk,” katanya.

Sebelum ini, Caprice pernah memberitahu dia dibesarkan di beberapa negara di Eropah dan Timur Tengah kerana mengikuti bapanya yang bertugas sebagai pegawai diplomat.

Semalam, Caprice selamat tiba di Malaysia selepas hampir dua bulan berada di Jordan bagi menjalankan misi #RoadToGaza. Bagaimanapun dia tidak mendapat kebenaran memasuki Gaza dan meneruskan misinya dari Jordan.


“Finas Tolong Tangkap Produksi Yang Tak Ikut SOP”

Pengarah dan penerbit, Jinggo menggesa Perbadanan Kemajuan Filem Nasional Malaysia (Finas) mengambil tindakan terhadap produksi yang didakwa melanggar SOP dengan mengambil pelakon belum lengkap divaksin.

Memuat naik kenyataan tersebut di Instagram Jinggo berkata sikap tidak bertanggungjawab tersebut boleh menjejaskan produksi lain yang baru sahaja dapat meneruskan penggambaran.

“Jangan pasei (pasal) korang (kamu), kami pula tak boleh jalankan penggambaran. Finas, tolong tangkap produksi tak ikut SOP, sebelum kemudahan kita ditarik balik. Boleh korang menganjing ye? Tak perlu ambil vaksin, ada saja produksi panggil (berlakon)

“Jika korang lepas tak apa, kalau tak lepas, bukan korang saja sangkut, JS Pictures dah nak mula penggambaran tahu tak?” tulisnya.

Perkongsian Jinggo itu mendapat pelbagai reaksi daripada rakan artis dan netizen yang bersetuju dengan kenyatannya itu yang bimbang jika tindakan tersebut boleh menyusahkan produksi lain.

Selasa lalu, kerajaan bersetuju melonggarkan Prosedur Operasi Standard (SOP) Fasa satu bagi industri kreatif berkuatkuasa 9 September ini.


“Saya Ada Sebab Tak Nak Vaksin, Tiada Siapa Boleh Paksa”

Pelakon Lana Nodin memaklumkan dia tidak dapat meneruskan penggambaran drama Kekasih Hati Mr Bodyguard kerana dia akan pulang ke Amerika Syarikat pada Sabtu ini bukan kerana tidak divaksin.

Menurut Lana, berlaku salah faham mengenai perkara itu yang akhirnya mengelirukan netizen. Ujarnya, dia terpaksa menolak tawaran tersebut dan sudah berbincang dengan produksi.

“Awal-awal lagi mereka sudah tanya dan berbincang dengan saya mengenai perkara itu, tetapi saya memang tak dapat nak sertai disebabkan akan balik ke negara suami hujung minggu ini.

“Bukan sebab saya belum vaksin. Jadi saya memang terpaksa tolak tawaran tersebut dan mereka kini sedang mencari pelakon lain yang sesuai bagi menggantikan watak antagonis yang saya bawakan sebelum ini,” katanya.

Dalam pada itu, Lana menafikan dirinya anti vaksin dan akan tetap mengambil vaksin tidak lama lagi. Ujarnya, dia ada sebab tersendiri untuk tidak ambil vaksin ketika ini.

“Saya bukan tak nak ambil, tetapi anak saya ada masalah kesihatan, dia sakit jantung sejak lahir. Saya pula masih menyusukan dia sampai November nanti.

“Saya pun ada surat daripada doktor dan bukan suka-suka ingin menolak vaksin. Nyawa anak saya lebih penting dan jadi keutamaan sekarang ni,” ujarnya.

Kata Lana lagi, dia akan mengambil vaksin namun bukan di Malaysia dan tidak dalam terdekat ini. Ujarnya, dia ada hak sebagai rakyat Malaysia dan tiada siapa boleh memaksanya.

“Saya akan ambil di AS nanti bersama suami. Tunggulah mungkin awal tahun depan ke. Bukan tak nak ambil langsung. Benda nak masuk dalam badan dan saya kena pastikan betul-betul selamat digunakan serta melepasi ujian klinikal.

“Saya ada sebab tersendiri kenapa tak nak ambil vaksin ketika ini. Itu hak peribadi dan hak asasi saya sebagai rakyat. Tiada siapa boleh paksa,” katanya.


Anak Shahrol Shiro Hidap Penyakit Buah Pinggang Kronik

Baru berusia 8 bulan, anak pelawak Shahrol Shiro iaitu Ismail Rifqi menghidap penyakit buah pinggan kronik. Shahrul berkata keadaan kesihatan anaknya semakin membimbangkan.

Isteri Shahrol iaitu Nor Farhanah berkata, buang pinggan anak kedua mereka itu sudah tiada dan memerlukan rawatan dengan segera.

“Isnin lalu, hasil ujian dan pemeriksaan pakar mendapati buah pinggang Ismail belah kanan sudah tiada, manakala buah pinggan Ismail sebelah kiri pula sudah bengkak.

“Kata doktor, Ismail perlu mendapatkan rawatan secepat mungkin memandangkan dia hanya ada satu buah pinggan dan yang ada pun bengkak. Luluh hati bila dapat tahu buah pinggan Ismail rosak dan sudah teruk,” katanya.

Farhanah berkata, dia mula sedar sesuatu tidak kena dengan anaknya itu apabila sering demam dan air kencing Ismail tidak normal.

“Dia selalu demam on off, kalau tengok secara fizikal dia nampak macam sihat sahaja tapi naluri ibu kita rasa macam ada yang tak kena.

“Apabila tengok dia asyik tak sihat, kami bawa dia bertemu pakar dan buat pemeriksaan lebih menyeluruh. Sekarang ini Ismail dimasukkan ke sebuah hospital di Johor dan sedang menerima rawatan,” katanya.

Dalam pada itu, Farhanah turut meminta orang ramai mendoakan anaknya itu segera sembuh dan dipermudahkan segala urusan.

Shahrol dan Farhanah berkahwin pada 18 Mac 2016. Pasangan itu dikurniakan dua cahaya mata, Iskandar Rizqi, 4 dan Ismail Rifqi, 8 bulan. Shahrol juga turut mempunyai seorang anak lelaki, Muhad Adam hasil perkahwinannya terdahulu.


“Saya Takkan Padam Gambar Baju Nampak Dada Itu”

Perkongsian foto terbaru pelakon dan pengacara Janna Nick mengejutkan ramai melihat pakaiannya yang mempunyai belah di bahagian dada. Malah, ada yang tertanya-tanya apabila melihat warnanya seakan warna kulit.

Seperti sudah dijangka, foto tersebut mengundang rasa kurang senang netizen serta ada yang menegur pelakon itu. Malah ada yang mempersoalkan adakah ianya sengaja atau tidak sengaja.

Tidak melatah dengan kecaman diterima, Janna berkata dia menerima segala komen dengan hati yang terbuka. Katanya, dia tidak akan memadam foto berkenaan daripada media sosialnya.

“Kalau orang kata saya seksi saya terima, memang itu seksi lah. Kalau ada yang kata itu biasa pun saya terima. Apabila kita sendiri memilih untuk uplaod gambar yang mengundang kecaman saya kena terima la, saya tahu memang akan ada kecaman.

“Saya bukan jenis kalau upload akan delete balik jika kena kecam. Tapi bila ada artis lain yang pakai tube dan seluar pendek tak ada pun orang datang bash.

“Mungkin orang terbiasa dengan imej saya sebelum ini yang agak boyish, jadi mereka terkejut tengok apabila saya kenakan pakaian yang agak seksi,” katanya.

Ramai yang memberi teguran kepadanya susulan foto tersebut, Janna meminta orang ramai mendoakan agar dia berubah menjadi insan yang lebih baik.

“Doakan saya untuk jadi yang terbaik. Macam Zizi Kirana dulu imej seksi sekarang Alhamdulillah dah bertudung. Kita tak tahu pengakhiran hidup seseorang,” katanya.


Ni Antara Port Paling Selesa Untuk Keluarga, Macam-Macam Ada!

Fulamak, jejak jer kaki kat sini rasa macam dalam rumah sendiri pula. Beza nya sini ruang lagi besar dan selasa, siap boleh main aci sembunyi lagi, punyalah besar ruangnya.

Tapi port macam IPC Shopping Centre ni memang sangat sesuai untuk seisi keluarga. Bukan sebab shopping mall semata-mata tapi sebab keselesaan tu yang paling penting. Nak shopping pun tenang jer bila kawasan besar macam ni.

Bagi korang yang dah lama terkurung dalam rumah disebabkan MCO ni, elok lah terjah IPC Shopping Centre . Memandangkan kedai pun dah boleh beroperasi, boleh lah kita support each other. Maklum lah bila MCO ni ramai peniaga yang terjejas, ramai orang yang tiada kerja. Jadi kita yang kurang terjejas ni tak salah kalau #kitajagakita.

Nak-nak lagi korang yang Work From Home tu mesti bosan gila terkurung dalam rumah dengan situasi kerja lagi mana dengan nak laksanakan tanggungjawab di rumah lagi. Boleh lah lepas ni relax kan minda korang tu di IPC Shopping Centre sambil-sambil cuci mata.

Kalau korang tanya ada apa dia IPC Shopping Centre, macam-macam ada. Dari sekecil-kecil barang sampai sebesar-besar barang. Semua ada di IPC Mall. Lagi best, bila dah penat tawaf IPC Shopping Centre yang lima tingkat tu, korang boleh lepak di port lepak di ruangkan yang disediakan. Boleh lah korang rehat sekejap lepas tu sambung shopping balik.

Paling kami tak sabar nak masuk IPC Shopping Centre ni bukan apa, dengar #Citer-Citer IPC Mall ada buat sale. Macam best pula bila dah lama terkurung dalam rumah, sekali keluar boleh angkut bawa balik macam-macam sebab harga di IPC kali ni tak masuk akal.

Dari benda makan sampai lah ke peralatan rumah semua ada sale bersempena bulan kemerdekaan ni. Promosi #Citer-Citer IPC yang berlangsung sehingga 3 Oktober ni akan buat korang rambang mata tengok potongan harga yang ditawarkan.

Time ni lah korang kena membeli sebab barang tengah murah kan. Sambil-sambil tu korang boleh support peniaga-peniaga di situ untuk pulihkan kembali ekonomi mereka dek kerana Perintah Kawalan Pergerakkan (PKP) yang diteruskan sehingga ke hari ini.

Pusing-pusing IPC tu tipu lah kalau keluar dengan tangan kosong. At least mesti ada juga barang kat tangan, lagi-lagi kalau pergi dengan geng mak-mak lagi lah banyak barang yang kena angkut.

Dah siap pusing IPC singah pula IKEA kat sebelah tu. Asalnya nak singgah makan jer, sekali dengan barang-barang IKEA terbawa balik. HAHA

Memang kali tu korang akan letih berjalan lah, tapi fun sebab boleh rehatkan minda korang yang dah lama terkurung tu. Masuk pula tempat yang besar dan luas memang sesuai sangat lah nak bawa keluarga lepak-lepak sambil cuci mata.

Bagi korang yang nak santai-santai sambil tenangkan fikiran dan cuci mata tu elok lah jadikan IPC Shopping Centre ni port korang. Tapi sebelum masuk IPC tu pastikan korang scan dulu mysejahtera, jangan lupa check suhu sekali. Ingat ikut SOP di mana sahaja korang berada.

Kalau korang tahu lebih banyk info mengenai IPC ni boleh layari laman rasmi IPC, Facebook, Instagram dan Youtube IPC Shopping Centre.


Fauziah Nawi Bengang Ada Produksi Ambil Pelakon Tak Vaksin

Menerusi satu perkongsian di Instagram, pelakon Fauziah Nawi meluahkan rasa marah dengan tindakan penerbit dan produksi yang mengambil pelakon belum belum lengkap vaksin.

Fauziah berkata dia bimbang kelonggaran yang diberikan akan ditarik balik jika pihak Kementerian Kesihatan Malaysia, Majlis Keselamatan Negara dan Perbadanan Kemajuan Filem Nasional Malaysia (FINAS) tahu akan perkara itu.

BACA: Fauziah Nawi Sanggup Jumpa Agong, PM Minta Izin Jalani Penggambaran

“Macam mana ada producer dan pengurus produksi (PM) boleh ambil pelakon atau karyawan yang tak vaksin? Janganlah buat hal. Nanti kerana kalian kebenaran akan ditarik balik.

“Menyusahkan. Kalau pihak #KKM #MKN #FINAS dapat tahu macam mana? Atau kalian ada cable besar ke? Ini bukan cemburu tapi diam diamlah janganlah nak menganjing,” tulisnya.

Sementara itu, dalam satu video, Fauziah meminta semua penggiat seni yang ingin memulakan kerja supaya mematuhi SOP yang ditetapkan.

Ujarnya, meskipun vaksinasi merupakan pilihan masing-masing namun dia berharap semua pihak tidak bersikap pentingkan diri sendiri.

“Hak asasi manusia tapi janganlah sombong, tak ada siapa cemburu anda shooting. Memang rezeki Allah tapi boleh tak jangan cakap. Diam-diam sudahlah. Kenapa buat macam ini, selfish dan sombong,” katanya.

Semalam, kerajaan bersetuju melonggarkan Prosedur Operasi Standard (SOP) Fasa satu bagi industri kreatif berkuatkuasa 9 September ini.


“Artis Nak Belajar Agama Carilah Ustaz Yang Betul”

Pelakon Fendy Bakry menegur rakan artis atau sesiapa sahaja yang mahu mendalami agama supaya mencari ustaz atau agamawan yang betul.

Tiada niat menyindir mana-mana pihak, Fendy berkata dia gembira apabila melihat ramai rakan artis kini berubah ke jalan yang lebih baik dalam masa sama menjadi contoh kepada orang lain.

BACA: Kongsi Amal Kebajikan Di Media Sosial, Fendy Bakry Samakan Haqiem Rusli Dengan Ebit Lew

“Ia tentunya satu perubahan yang baik dan kita tidak pernah menafikan sebarang usaha ke arah kebaikan. Cuma, bagi saya, kalau nak buat penghijrahan, ia perlu dilakukan secara total dan bukannya sekadar keluar tiga hari.

“Kita kena cuba perbaiki diri secara keseluruhannya, dari segi agama, rohani, kelakuan dan sikap. Memang orang akan kata alahai, manusia semua buat silap tapi bila kita pilih jalan itu, kita juga sebenarnya menjadi contoh kepada orang lain,” katanya.

Sebelum ini, Fendy ada memuat naik status di Facebook pandangannya tentang segelintir pihak juga dipercayai rakan artis yang kini ramai mendekati agama dalam terma ‘keluar tiga hari’.

Dalam entri tersebut, Fendy berkarap agar mereka yang mengikuti program berkenaan memahami maksud penghijrahan serta betul membetulkan niat.

Kata Fendy lagi, dia mengaku pernah diajak untuk menyetai program yang sama namun menolak secara baik.

“Bukan tak mahu, tapi mungkin bukan pada waktu sekarang. Di depan hari, mungkin saya ikut, siapa tahu bukan? Cuma, saya percaya, seandainya mahu mendekati dan mendalami agama, ada ramai lagi ustaz dan agamawan yang kita boleh jumpa.

“Belajar agama ini pula bukan cuma ketika rasa diri kita betul dan bukan cuma dalam tempoh tiga hari. Ada kawan saya yang keluar selama 40 hari, tapi balik masih melakukan rutin yang sama macam dulu, tiada gunanya juga.

“Tapi jangan pula salah faham. Sebab itu saya cakap, betulkan niat. Keluar selama 40 hari sekali pun, kalau ada yang jenis mengabaikan anak dan isteri, itu pun bukan satu contoh yang baik untuk diikuti,” katanya.


Terpaksa Buang Rahim, Nourul Terus Kuat Demi Anak-Anak

Menerusi satu perkongsian di Intagram, penyanyi Nourul mendedahkan dia terpaksa menjalani pembedahan membuang rahim pada tahun lalu selepas terdapat ketumbuhan pada organnya itu.

Menurut Nourul, keputusan itu dibuat sebagai langkah berjaga-jaga untuk menyelamatkan nyawa. Ujarnya, jika dapat mengesan dari peringkat awal, peluang untuk dirawat lebih tinggi.

“Pantas masa berlalu, 7/9/2020 terpaksa remove uterus bila doktor terjumpa something yang boleh memudaratkan di masa yang akan datang. Apa yang kami nak cerita kat sini ialah, buat pemeriksaan kesihatan setiap 12 bulan.

“MasyaAllah tabarakallah. Alhamdulillah, Allah permudahkan. Takut? Siapa tak takut nak bedah. Tapi lebih baik sakit sekejap dari sakit berpanjangan seperti penyakit kanser dan sebagainya,” katanya.

Kata Nourul, selain daripada faktor genetik, antara punca dia mengalami ketumbungan tersebut adalah disebabkan tekanan yang melampau.

“Genetically kami memang jenis ada tumbuh-tumbuh ni. Memang dari belah arwah abah. Sebab tu jaga diri dan exercise. 30% adalah gene kita, 70% gaya hidup.

“Kes kami berlaku sebab stress atas satu perkara berlaku November 2018. Simpan dalam diri bawak penyakit. Tercabar ego dan kebijaksanaan kami apabila ditipu oleh seorang Dato dan wanita untuk album bahasa Perancis kami,” katanya.

Dalam pada itu, Nourul berkata anak-anak merupakan sumber kekuatannya dan semangat untuk dia menjalani prosedur pembedahan tersebut.


Penggambaran Drama Disambung, Tapi Lana Nodin Belum Ambil Vaksin

Berita baik buat peminat drama Kekasih Hati Mr Bodyguard lakonan Sharifah Rose dan Redza Rosli, penggambaran baki drama berkenaan akan disambung tidak lama lagi.

Penerbit Creative Skill Solution Sdn Bhd, Suriyati Sidek akhirnya dapat menarik nafas lega apabila kerjaan membenarkan industri kreatif dijalankan.

BACA: Suami Lana Nodin Bakal Hantar Surat Tuntutan Pada Michael Ang

Dalam pada itu, Suriyati berkata pihaknya akur dan akan mematuhi syarat Majlis Keselamatan Negara (MKN) dimana pelakon dan kru terlibat sudah menerima dos lengkap vaksin.

Mengulas mengenai status pelakon Lana Nodin yang turut membintangi drama berkenaan sama ada dibenarkan masuk set penggambaran kerana belum divaksin masih belum diputuskan.

“Dia surat doktor. Bukan tak nak ambil tapi dia ada masalah kesihatan dan juga dia menyusukan anakanya…ada masalah. Jadi kita akan bincangkan, harap tak ada masalah kemudian,” katanya.

Terdahulu, Lana lantang mengkiritik Ketua Pengarah Kesihatan, Tan Sri Dr Noor Hisham serta menggesa beliau meletakkan jawatan berikutan kes Covid-19 naik mendadak.

Malah, Lana turut dituduh sebagai antivaksin kerana cuba menghasut orang lain dengan mempersoalkan keberkesanan vaksin tersebut.

Namun, Lana menafikan dirinya anti vaksin namun menuggu vaksin yang dihasilkan betul-betul selamat untuk digunakan keranaia masih dalam proses ujian klinikal.


Nak Nikah Disember Ini, DSV Belum Berani Beritahu Cik B

Bakal menamatkan zaman janda dengan bekas pembantu peribadinya, Ahmad Iqbal, jutawan kosmetik, Datuk Seri Vida berkata dia serius untuk berkahwin dan mungkin jodohnya sudah sampai.

Menurut Vida, jika Pelan Pemulihan Negara (PPN) ditamatkan pada Disember, dia mahuk mengadakan majlis besar-besaran serta sebuah perkahwinan yang gilang-gemilang.

“Memang betul nak kahwin. Bukan main-main atau publisiti kerana saya rasa memang jodoh dah sampai. Benar dan saya mahukan majlis ‘wedding of the year’. Perkahwinan adalah perkara yang bukan kita selalu buat.

“Kalau PPN dah tamat, saya memang akan adakan majlis besar-besaran tapi semua yang hadir kena lengkap dua dos dan mematuhi prosedur operasi standard (SOP). Tarikhnya saya akan beritahu nanti,” katanya.

Kata Vida lagi, dia sudah memohon petunjuk daripada Allah agar dipermudahkan urusan jodoh dan nekad untuk berkahwin dengan Iqbal meskipun jarak usia 22 tahun.

“Saya sudah berdoa, dah buat solat Istikharah dan saya pasti, Iqbal adalah jodoh saya. Dia seorang lelaki yang jujur dan bertanggungjawab.

“Saya dah lama berkawan dengannya (Iqbal). Saya tak minta banyak cuma doa yang baik-baik daripada orang ramai agar ikatan perkahwinan kali ini berkekalan hingga hujung nyawa,” ujarnya.

Ditanya mengenai penerimaan anak-anak, Vida berkata dia belum mempunyai keberanian untuk berbincang mengenai perkara itu terutamanya dengan Cik B.

“Kacak tiada masalah rasanya. Cuma Cik B dia agak protektif dengan saya. Saya belum berani untuk beritahu kepada mereka tentang hasrat saya (untuk berkahwin).

“Biarlah mereka dengar dahulu daripada media bukan daripada bibir saya sendiri. Cik B perlu masa untuk menghadapi semua ini. Perlahan-lahan saya akan beritahu dirinya,” katanya.


Tunggu Hari Nak Bersalin, Izreen Azminda Sukar Tidur

Bakal menimang cahaya mata ketiga tidak lama lagi, pelakon Izreen Azminda memaklumkan dia mengalami masalah sukar tidur pada waktu malam.

Berkongsikan perkara itu di Instagram, Izreen berkata dia kini hanya menunggu hari untuk bersalin. Ujarnya lagi, dia juga kini kurang makan.

“Sudah hujung-hujung (menunggu masa bersalin), memang semua mak-mak ada masalah tidur ke? Saya susah sungguh nak tidur sejak akhir-akhir ini.

“Kalau tidur pun, hanya tidur-tidur ayam sahaja. Pusing sana tak kena, pusing sini tak kena. Makan pun dah kurang,” katanya.

Dalam pada itu, Izreen memaklumkan berat badannya kini sudah mencecah 80 kilogram. Perkongsian Izreen itu mendapat reaksi daripada netizen yang turut berkongsi pengalaman sama.

Izreen mendirikan rumah tangga bersama Ude atau pada 2017. Pasangan itu dikurniakan seorang anak lelaki, Aaron Ibrahim yang kini berusia dua tahun. Izreen juga mempunyai seorang anak lelaki hasil perkahwinannya terdahulu iaitu Muhammad Adrian Umar.


Caprice Selamat Tiba Di Malaysia, Naik Kenderaan Polis Ke Tempat Kuarantin

Selepas dua bulan berada di Mesir bagi menjalankan misi #RoadToGaza, penyanyi rap Caprice akhirnya selamt tiba di Malaysia.

Caprice sempat memuat naik video dan beberapa gambar di Instagram ketika dalam pesawat menuju ke Malaysia dan setibanya di Tanah Air.

BACA: Lebih Dua Bulan Di Mesir, Caprice Balik Malaysia Hari Ini

Sebaik tiba di tanah air, Caprice dibawa menaik van putih yang tertera logo Polis Diraja Malaysia (PDRM) untuk ke tempat kuarantin.

Menerusi video di IG Story, Caprice berkongsikan proses sebelum ke tempat kuarantin serta memberikan kerjasama yang baik dengan memberikan butiran-butiran untuk disemak oleh frontliner.

Terdahulu, Caprice meninggalkan Malaysia untuk misi ke Gaza, Palestin pada 23 Jun lalu. Bagaimanapun dia tidak mendapat kebenaran memasuki Gaza dan meneruskan misinya dari Jordan.

Sebelum ini, kecoh apabila mengenai kemelutnya dengan pendakwah terkenal, Ustaz Ebit Lew apabila dia ingin mendedahkan sesuatu mengenai kehadiran Ebit bersama pasukannya di Gaza.


Daiyan Trisha Idamkan Lelaki Kelakar, Beradab & Setia

Mengakui masih belum mempunyai teman lelaki, pelakon dan penyanyi Daiyan Trisha belum mempunyai perancangan untuk berkahwin dalam masa terdekat.

Usianya kini sudah mencecah 28 tahun, Daiyan bekata dia kini mahu memberi fokus pada kerjaya terlebih dahulu dan bakal keluarkan single terbaru tidak lama lagi.

“Saya masih single, tak ada plan nak kahwin dalam masa terdekat pun, nak fokus kerja dulu. Mungkin akan terus keluarkan single terbaru kot,” katanya.

Berkongsikan ciri-ciri lelaki idamannya, Daiyan berkata dia sukakan lelaki yang kelakar dan paling penting seorang yang setia.

“Ciri-ciri yang saya cari mestilah yang kelakar, pandai, soft spoken, bercita-cita, beradab dan setia. Saya memang tak suka lelaki yang sejenis follow ramai perempuan di Instagram dan suka lika gambar perempuan lain,” katanya.


Riena Diana Syukur Impian Beli Kereta Pertama Tercapai

Pelakon Riena Diana gembira apabila impian untuk membeli kereta pertamanya selepas hampir tiga tahun menyimpan angan-angan tersebut.

Meluahkan rasa syukur apabila berjaya memiliki kereta jenama Mazda CX5, Riena berkata ianya adalah berkat usaha dan kerja kerasnya selama ini.

“Saya dah lama nak beli kereta sejak awal bergelar pelakon kira-kira lima tahun lalu, masa tu saya cuba buat loan macam-macam kereta termasuklah Myvi tapi tak lepas.

“Alhamdulillah tahun ini saya dah mampu beli kereta sendiri. Sebelum ini saya ada juga tengok beberapa jenama kereta lain, tapi setelah difikir-fikirkan kereta ini paling sesuai untuk kegunaan harian,” katanya.

Menurut Riena lagi, kereta tersebut adalah hadiah untuk dirinya sendiri sempena ulang tahun kelahirannya ke-24 yang disambut 3 September lalu.

“Belanja sikit hadiah hari jadi saya. Alhamdulillah di usia 24 tahun saya dapat capai satu pencapaian dalam hidup. Lain orang lain perjalanan hidup. Bukanlah mewah mana tapi sudah lebih menggembirakan. Lebih banyak akan datang InsyaAllah,” katanya.

Riena berkata, meskipun kereta dibelinya itu bukan jenama kereta impiannya namun dia tetap bersyukur kerana memiliki kenderaan yang boleh dijadikan pengangkutan untuk mencari rezeki.

“Kalau ikutkan kereta idaman saya ialah Range Rover. Tapi belum ada rezeki, dapat Mazda pun Alhamdulillah seronok sangat. Saya memilih ukur baju di badan sendiri.

“Sebelum ini saya pinjam Myvi pakcik saya, kalau nak cerita memang banyak kenangan dengan kereta itu. Setahun saya guna kereta yang tak ada aircond, dah baiki banyak kali pun tetap buat hal,” katanya.


Benda Yang Paling Malas Sekali Nak Buat!

Penyakit malas ni memang dah sentiasa ada dalam diri. Setiap orang pasti pernah merasa malas apabila melakukan suatu benda kan?

Kadang-kadang tu sampai tak berganjak dari tempat duduk disebabkan malas melampau-lampau. Kalau nak disenaraikan memang terlalu banyak benda malas yang kita tak suka buat dalam hidup, haha. Tapi jangan diikutkan sangat nafsu malas tu. Kelak makan diri!

Kemalasan boleh buatkan hidup kita tidak produktif. Bukan itu jer, kerja pun banyak yang tertangguh.

Jomlah kita usha sikit apa benda yang anda malas sangat nak buat tu. Ini hanya beberapa senarai jer, kami tahu banyak lagi benda malas yang anda malas nak buat kan. Ooops!

Number satu atas takhta! Basuh baju okay, sidai baju okay lagi, tapi kalau lipat kain tu, ergh! Tunggu bergunung baru nak jalan. Stress betul lah.

Kalau pasal benda ni memang boleh putus kawan. Malas betul lah nak tunggu orang lambat ni (termasuk diri sendiri juga) Hahaha. Kalau boleh nak tinggal jer dorang. Cubalah cepatkan sikit langkah tu, kesian tau orang yang kena tunggu ni.

Orang tua-tua pesan tak baik mandi lambat. Tapi kalau dah malas ni, ada aku kisah? Ye dok? Baik mengaku. Hehe…Kadang-kadang tu, mandi pagi dah boleh bergabung sekali dengan mandi tengahari! Tahap malas yang tak dapat dibendung betul.

Makan pandai, cuci pinggannya malas. Kadang tu sampai biarkan penuh sinki tu ha dengan pinggan mangkuk yang tak berbasuh. Jangan praktikkan selalu yer. Kang tak ada orang datang masuk meminang.(untuk kaum Hawa lah)

Ergh, baca pun dah rasa menyampah kan? Sebabnya memasak ni perlukan tahap kerajinan yang melangit. Nak kupas bawang, nak tumbuk cili, nak hiris sayur, nak siang ikan. Eh engkau, penat lah!

Bukan nak masak satu lauk jer, kang tak puas pula makan. Kena masak paling kurang pun dua jenis hidangan. Betul tak? renyah nak keluarkan kuali lagi, nak buka api. Pergh, ini betul tahap malas yang tak dapat nak dielakkan lagi ni.

Tapi jangan risau, sekarang ni benda mudah ada gais. Mujur lah sekarang ini ada teknologi yang terbaik. Come on zaman sudah maju ma, buat apa nak susah-susah sedangkan benda senang dah ada di depan mata!

Nak masak sekarang ini guna Air Fryer jer gais. Air Fryer sekarang ini menjadi item must-have dalam setiap dapur tau. Semakin popular sebabnya ia digunakan untuk menyediakan makanan bergoreng seperti ayam goreng dan french fries tanpa perlu menggoreng dengan minyak masak.

Bukan itu sahaja, ia juga berfungsi dengan menggunakan peredaran udara panas di sekeliling makanan untuk menghasilkan bahagian luar yang rangup. Yummeyyhh!

Haa…Hari tu kami ada ternampak air fryer yang gila murah dan mudah di Shopee ni. MMX Kelen Munoz Digital Air Fryer XL-Plus Red Stainless Steel Deep Cooker 3 Pin Plug 5.5L KM Cook Pro KMAF7SSTDR  nama diberi. Sangat cantik dan praktikal!

Serius gais, inilah ‘syurga’ buat kaum hawa sekiranya anda masuk dapur. Dengan ciri-ciri padu dari MMX Kelen Digital Air Fryer XL Plus ini, semua kerja siap semudah ABC.

Anda boleh baca dengan lebih lanjut di bawah ini kalau tak percaya.

Kalau anda tengok reka bentuknya memang betul cantik. Ia menonjolkan reka bentuk yang mewah dengan finishing metallic paint.

Fuh, apabila ia mempunyai salutan marmar premium, ianya sangat mudah untuk dibersihkan. Bukan itu sahaja, penyerapan haba juga sangat pantas. Inilah pilihan yang lebih sihat dengan sentuhan premium yang patut anda miliki.

Anda mempunyai ahli keluarga yang ramai, sudah tentu perlu masak dalam kuantiti yang banyak kan? Jangan risau, sebabnya saiznya sangat besar iaitu 5.5L. Jadi, ia memudahkan kerja memasak bagi menyediakan hidangan bagi seluruh ahli keluarga anda!

Adanya menu template di MMX Air Fryer ini, ia sangat memudahkan kerja anda. Ada cadangan untuk suhu dan juga masa yang sesuai. Anda boleh pilih sahaja dari menu template tersebut. Paling best, apabila pelbagai hidangan dapat disediakan.

Fungsi ketika mengunakan Air Fryer ini adalah secara sentuhan macam cara kita mengunakan skrin sesentuh di telefon pintar. Mudah untuk anda set suhu dan masa sebabnya paparannya lebih jelas.

Rapid Air- Frying Technology ini menghasilkan ruang udara yang cepat dan panas. Jadi ia akan masak dengan sekata serta masakan anda akan menjadi lebih sempurna dan lazat.

Inilah air fryer yang anda idam-idamkan selama ini. Dengan jaminan 2 tahun, Paparan LED, Kapasiti keseluruhan 5.5L, Saiz Basket 5.2L, Saiz XL, Ada cop SIRIM, 220V-240V dan 1400W; apa yang ditunggu lagi, jom dapatkannya segera!

Tekan LINK INI untuk mudahkan anda mendapatkan MMX Air Fryer yang canggih ini. Jangan malas-malas lagi tau!


Kecantikan Anak Gadis Fiza Halim Jadi Perhatian

Ramai tidak tahu bekas anggota kumpulan Elite iaitu Fiza Halim mempunyai dua anak gadis yang sememangnya cantik seperti ibu mereka.

Baru-baru ini, Fiza ada memuat naik foto bersama dua anak gadisnya iaitu Feera Aryanna dan Feeya Adyrra yang menjadi perhatian ramai.

Rata-rata netizen terpesona dengan kecantikan anak Fiza seperti anak kacukan. Tidak kurang juga ada yang tidak percaya anak-anak Fiza sudah semakin dewasa.

Malah ada yang mengatakan Fiza dan anak-anak seperti kembar tiga apatah lagi mereka dilihat sangat serupa mempunyai senyuman manis yang sama.

Diruangan komen, ada segelintir netizen berseloroh memanggil penyanyi dan pelakon itu mama iaitu panggilan bagi ibu mertua.

Dalam pada itu, ramai yang memuji Fiza meskipun usianya sudah menginjak 40 tahun namun dilihat muda dan seperti kakak dan adik apabila bergambar dengan anak-anak.


Ella Jawab Gosip Cintanya Dengan Rashid Sidek Pada 1990-an

Jika anda membesar pada tahun 90an, pasti masih ingat lagi dengan gosip cinta antara penyanyi rock Ella dan pemain badminton terkenal, Datuk Rashid Sidek.

Perkara itu hangat diperkatakan di laman Twitter apabila seorang netizen berkongsikan gambar Ella dan Rashid sekitar tahun 1990an.

Sedar perkara itu hangat diperkatakan, Ella tampil menafikan perkara itu. Menurut Ella mereka hanya kawan sahaja dan dia merupakan peminat anak-anak Sidek.

Alaa cerita lama , hanya kawan… lagipun , i’m a fan of Anak anak Sidek … ok gambar ni jelas sikit ? https://t.co/aPlTdZMPVJ pic.twitter.com/DkUOX8L0ez

Perkongsian tersebut mendapat pelbagai reaksi daripada netizen yang mengatakan ketika itu mereka berharap bahawa hubungan mereka itu ‘menjadi’.

Ella sempat berseloroh mengatakan ketika itu dia menunggu suaminya yang masih bersekolah. Difahamkan, foto tersebut dirakma oleh jurugambar ketika Ella hadir menyaksikan pusingan akhir Piala Thomas di Stadium Negara.

Ella mendirikan rumah tangga dengan Azhar Ghazali pada 2012 dimana ketika itu Ella berusia 46 tahun dan suaminya berusia 30an.


Ebit Lew Doakan Kandungan, Intan Ladyana Sah Hamil

Spekulasi mengenai pelakon Intan Ladyana kini berbadan dua terjawab apabila suaminya, Harris Alif memuat naik pendakwah popular, Ebit Lew mendoakan kandungan Intan.

Menerusi video dikongsikan itu, Ebit turut mendoakan rumah tangga pasangan itu kekal bahagia serta dikurniakan zurat yang soleh dan solehah.

“Semoga Harris dan Intan sentiasa bahagia sampai bila-bila, mati pun tak dapat dipisahkan sampai ke syurga Firdaus.

“Mudah-mudahan selamat insya-Allah kandungan anak soleh solehah, zuriat sampai kiamat dan berbuat kebaikan atas dunia ini. Insya-Allah.. Allah sayang,” katanya.

Perkongsian video tersebut mendapat pelbagai reaksi daripada peminat yang teruja dengan perkhabaran tersebut serta tidak melepaskan peluang mengucapkan tahniah.

Terdahulu, tular video jelas kelihatan bentuk baby bump pada bahagian perut Intan. Bagaimanapun, setakat ini masih tiada pengesahan daripada pasangan itu.


Naim Daniel Minta Doakan Agar Bertemu Jodoh

Mengakui masih belum mempunyai teman wanita, penyanyi dan pelakon popular, Naim Daniel meminta agar didoakan dirinya bertemu jodoh.

Diusik vokalis Hujan, Noh Salleh dalam satu sidang media virtual baru-baru ini yang bergurau mengatakan dia sudah bertunang, Naim berkata dia kini seronok dengan kerjaya seni.

“Saya belum bertunang lagi, masih solo. Calon pun tak ada. Tapi, bolehlah doa-doakan saya bertemu jodoh.

“Sekarang, saya seronok untuk terus menerokai kerjaya seni. Alhamdulillah, rezeki masih ada dan karya lagu saya juga diterima baik,” katanya.

Lantang menyuarakan pendapatnya di media sosial, Naim berkata dia bertekad mahu menyampaikan perkara yang baik-baik dan positif sahaja.

“Pada masa sekarang, dengan penularan Covid-19 didapati ramai orang berhadapan tekanan dan kesempitan hidup. Jadi, perkara itu bukan sesuatu yang membanggakan.

“Justeru, bagi mereka yang aktif di media sosial kena ambil kira pelbagai aspek untuk sesuatu ‘content’ yang nak dibuat. Bagi saya sendiri, memang pilih sebarkan perkara yang baik, bermotivasi dan menyuntik semangat,” katanya.

Prihatin dengan keadaan dihadapi rakyat yang kesempitan hidup akibat hilang pekerjaan kerana Covid-19, Naim antara selebriti yang tampil menghulur bantuan dengan menyediakan Food Bank.


Azizul Terkesima Lihat Koleksi Basikal Siti Nurhaliza

Berkesempatan bertemu dengan Datuk Seri Siti Nurhaliza, jaguh berbasikal negara, Datuk Azizulhasni Awang mengakui terkejut penyanyi nombor satu negara dan juga suaminya, Datuk K merupakan ‘die hard fans’ sukan berbasikal.

Azizul juga berkata beliau tidak menyangka pasangan itu juga turut menyertai pelumbaan, malah terkesima melihat koleksi basikal dimiliki pasangan itu.

BACA: Hilang 20 Kg Lepas Bersalin, Siti Nurhaliza Mahu Lebih Kurus

“Mungkin ada yang tak tahu, Dato K dan Dato CT memang ‘die-hard fan’ sukan berbasikal. Mereka berdua ni memang sangat aktif berkayuh dan siap masuk perlumbaan lagi, jangan tak tahu.

“Tapi saya sangat terkesima melihat koleksi-koleksi basikal mereka. Paling saya terpaku adalah koleksi basikal antik yang memang susah nak dapat. Masa berada di galeri itu, saya tengok satu per satu secara terperinci dan seolah-olah ada alunan mozart mengiringi saya. Kagum,” tulinya.

Dalam pada itu, Azizul berkata beliau tidak menyangka dijemput ke rumah apabila kebetulan berada di sekitar kawasan berdekatan kediaman Siti.

“Terima kasih kerana menjemput saya dan saya sangatlah berbesar hati kerana akhirnya dapat bertemu kembali selepas kali terakhir berjumpa di Melbourne dulu.

“Memang tidak dinafikan, satu Malaysia memang sayangkan Dato CT termasuklah saya serta seluruh keluarga. Anak-anak saya Amna Maryam @amnamaryam dan Amna Khadeeja @amnakhadeeja_ suka sangat dekat Aafiyah @aafiyahkhalid , jadi saya buat video call dan mereka bersembang secara virtual,” katanya.


DSV, Iqbal Bakal Nikah Disember Ini?

Menerusi sesi IG Live malam tadi, perkongsian jutawan kosmetik, Datuk Seri Vida menjadi perhatian ramai apabila dia berkongsikan tarikh perkahwinannya dengan bekas pembantu peribadi, Ahmad Iqbal.

Meskipun tidak mengumumkan tarikh, namun Iqbal sendiri tampil memberikan respon ketika sesi live berkenaan dengan meninggalkan komen ringkas “Bulan 12”.

Tidak mengulas lanjut mengenai jal perkahwinannya itu, Vida bagaimanapun sempat merakamkan ucapan terima kasih kepada mereka yang sentiasa mendoakan untuk dirinya.

“Banyak yang hubungi ucap tahniah in advance, terima kasih sangat dan Tuhan mendengarlah kita punya doa iaitu kita nak kaya dunia dan akhirat.

“Alhamdulillah, saya dapati di dunia ini doa itu penting. Ikhlas daripada hati semua yang kongsi ‘saya ada kembar dan saya nak Datuk dapat anak kembar’ walau saya rasa agak mustahil.

Minggu lalu, Ahmad Iqbal merancang untuk meminang Datuk Seri Vida dalam masa terdekat. Iqbal berkata Vida turut meminta untuk mengikut adat berjumpa dengan keluarganya terlebih dahulu.


Jual Air Kopi Tepi Jalan, Shuk Sahar Buat Demi Isteri

Meskipun terpalit dengan kontroversi rumah tangga sebelum ini, pelawak Shuk Sahar meluahkan rasa syukur perniagannya tidak terjejas biarpun ramai yang mengecam dirinya.

Tidak patah semangat untuk bangkit selepas apa yang berlaku, Shuk turut bersyukur masih ramai yang menyokong serta mendoakan dirinya.

“Alhamdulillah, orang kita ini semua baik-baik. Ramai tahu saya buka perniagaan Semooth Cafe dan meski mereka tahu tentang kontroversi yang melanda sebelum ini, ia tidak pula menjejaskan perniagaan saya.

“Empat bulan pertama sebelum ini adalah satu proses yang agak mencabar. Saya sampai terpaksa keluar duit sendiri selain mengambil inisiatif untuk turun padang sendiri dengan pergi menghantar pesanan minuman dari rumah ke rumah.

“Jujurnya, saya tak malu buat semua itu malah bersyukur kerana tahu di sebalik kecaman, masih ramai yang mendoakan dan menyokong saya,” katanya.

Berkongsi mengenai perniagaan terbarunya, Shuk berkata dia kini membuka sebuah gerai menjual air kopi di tepi jalan yang merupakan idea daripada isterinya, Sera, dalam masa sama mahu membantu orang ramai yang berminat untuk memulakan perniagaan dengan modal kecil.

“Sera yang bercadang mahu membuka sebuah gerai kopi di tepi jalan dan kebetulan, dia pun suka berniaga. Rasanya, sekarang adalah masa terbaik untuk membuka perniagaan baru ini memandangkan peminat kopi boleh dikatakan ramai juga di Malaysia ini.

“Dalam masa yang sama, saya pun nak bantu juga peniaga kecil. Cuma bermodalkan RM4,000, mereka boleh buka kedai kecil dan kami akan sediakan sembilan jenis kopi dan satu air berperisa coklat untuk mereka terus mula berniaga,” katanya.


Lama Tak Tayang Zoey, Zarina Anjoulie Nak Hubungan Lebih Private

Sejak kebelakangan ini pelakon Zarina Anjoulie dilihat semakin bahagia dan jelita. Zarina mengakui dia tidak berasa malu berkongsikan apa yang dilakukan terhadap tubuh badan demi untuk tampak cantik.

Menurut Zarina atau lebih mesra disapa sebagai Anju, dia tidak menyifatkan perkara itu sebagai mengaibkan atau memalukan buat dirinya. Bagaimanapun, perkongsian tersebut telah pun dipadamkan selepas ianya dimuat naik.

BACA: Zoey Rahman Setia Temani Zarina Anjoulie Buang Tatu Nama Bekas Suami

“Apa-apa yang Aju buat dengan muka dan badan semua Anju tak pernah nak sorok dari netizen. Anju lipo muka perut lengan, adjust bibir, inject DNA salmon dekat muka tiap bulan, dripping sometimes.

“Ada yang cakap kenapa nak tunjuk orang dan bagitau apa Anju buat ibarat buka aib. Bagi Anju ini bukan buka aib tapi berkongsikan pengalaman,” tulisnya.

Dalam pada itu, ada netizen bertanyakan mengenai kekasih hatinya, Zoey Rahman apabila sudah lama tidak kelihatan di Instagram pelakon itu.

Menjawab persoalan netizen itu, Anju berkata dia memilih menjalani perhubungannya secara privasi dan tidak mahu terlalu menayang kepada umum.

Terdahulu, hangat diperkatakan mengenai hubungan kedua pelakon itu apabila kedua-duanya dilihat sering membuat IG Live bersama.


“Saya Pun Terkejut Nabila Cakap Nak Tapis Ibu Tiri”

Baru-baru ini, pelakon Sharnaaz Ahmad ada memuat naik ucapan menyentuh hati sempena ulang tahun kelahiran anaknya, Jebat Jayden yang ke-3.

Namun, apa yang menjadi perhatian komen ditinggalkan bekas isterinya, Noor Nabila sempat bergurau kepada siapa yang mahu menjadi ibu baru Jebat boleh tinggalkan ‘resume’ untuk ditapis dahulu.

Mengulas mengenai gurauan tersebut, Sharnaaz berkata dia sendiri terkejut namun bersetuju kerana sebagai seorang ibu pasti Nabila mahukan yang terbaik untuk Jebat.

“Saya pun tak tahu terkejut juga dia cakap macam tu. Tapi betul la juga apa dia cakap.. dia ibu kandung Jebat jadi kena tengok la mak tiri,” katanya.

Kata Sharnazz lagi, Nabila juga berhak untuk melihat siapa yang bakal menjadi ibu tiri Jebat sama ada boleh menjaga anak tunggal mereka.

Sementara itu, menjawab mengenai status hubungannya dengan anggota kumpulan De Fam Azira Shafinaz, Sharnaaz berkata Azira mempunyai ciri-ciri wanita yang diimpikan.

“Apa pun, Jebat kena approve dulu.. dia boleh panggil mummy, okey jalan. Kalau tak bye bye. Azira seorang yang sangat-sangat baik. Memang Azira ada ciri-ciri wanita idaman saya,” katanya.


Peminat Tak Izin Daiyan Trisha Kahwin

Baru-baru ini, pelakon dan penyanyi Daiyan Trisha ada memuat naik gambarnya berbaju kebaya sempena hari pernikahan adik perempuannya.

Perkongsian Daiyan itu mendapat pelbagai reaksi daripada netizen dimana ada peminat yang tidak mengizinkannya untuk berumah tangga buat masa ini. Peminat turut meminta Daiyan supaya jangan kahwin lagi kerana bimbang mereka akan patah hati.

Bagaimanapun Daiyan berkata, dia masih lagi single dan tidak terburu-buru untuk berkahwin. Ujarnya, buat masa ini dia mahu fokus dengan kerjaya terlebih dahulu.

“Saya masih single, tak ada plan nak kahwin dalam masa terdekat pun, nak fokus kerja dulu. Mungkin akan terus keluarkan single terbaru kot,” katanya.


Fazura Teruja Dapat Hadiah Syiling Emas Daripada Permaisuri Selangor

Perkongsian IG Story Fazura menjadi perhatian ramai apabila pelakon itu menzahirkan rasa teruja menerima hadiah daripada Tengku Permaisuri Selangor, Tengku Permaisuri Norashikin Abdul Rahman.

Difahamkan, Fazura menerima hadiah berupa beberapa keping syiling emas dan beberapa naskhah buku keagamaan.

BACA: Fazura Sebak 80,000 Tudung Bernilai RM2.16 Juta Sold Out Dalam 2 Jam

Dalam kad yang dikirim, Permaisuri Selangor turut mengucapkan terima kasih buat Fazura yang sentiasa menjadi individu yang baik kepada baginda.

“Kepada Fazura, terima kasih kerana selalu menjadi insan yang baik untuk saya,” tulis Permaisuri Norashikin.

Mengagumi keperibadian baginda yang sangat merendah diri, Fazura menitipkan ucapan terima kasih di atas hadiah yang dikirimkan kepadanya.

“Sangat merendah diri dan jelita. Ini antara sebab saya mengagumi Tengku Permaisuri Norashikin. Menjunjung kasih Tuanku. Saya akan simpan kepingan syiling emas ini untuk Fatima.

“Masya-Allah dapat buku-buku yang sangat bermanfaat. Insya-Allah. Junjung kasih Tuanku buat kurniaan dan ingatan ini,” tulisnya.

Bagaimanapun, dalam perkongsian tersebut, Fazura tidak mendedahkan alasan kiriman daripada Permaisuri Selangor buat dirinya.


Ibu Shaheizy Sam Dikecam Rentas Negeri, Sempat Jumpa Anak & Cucu

Baru-baru ini tindakan pelakon Kathy Fauziah yang berkongsikan foto bersama anak dan cucunya menimbulkan rasa kurang senang netizen.1q

Selepas dikecam oleh netizen, ibu kepada pelakon Shaheizy Sam itu tampil menjelaskan dia terpaksa merentas negeri dari Melaka ke Kuala Lumpur atas urusan kesihatan.

BACA: Gara-Gara Panic Buying, Shaheizy Sam Tawar Roti Secara Percuma Di IG

Menerusi perkongsian di Instagram, Khaty turut memuat naik kad perubatannya serta menjelaskan dia perlu bermalam di rumah anaknya kerana perlu ke Institut Jantung Negara (IJN).

“Saya sebenarnya tidak payah buktikan apa-apa di sini berkenaan dengan peristiwa semalam yang menjadikan sebahagian daripada anda semua bertelagah sehingga melemparkan berbagai sindiran.

“Kalau anda memang ikhlas mengikuti perkembangan saya dan family, tentu anda tahu saya baru menjalani prosedur jantung tiga bulan yang lalu.

“Saya kena bermalam di rumah anak yang ada anak ramai. Untuk masuk ke rumahnya saya dan suami kena tunggu 15 minit baru dapat masuk setelah diswab dan sebagainya..ikut SOP,” katanya.

Terdahulu, Kathy berkongsikan gambar bersama anak dan cucu-cucunya yang sudah beberapa bulan tidak bertemu. Katanya lagi, selepas menjalani prosedur rawatan jantung beberapa bulan lalu, dia tidak berkesempatan berjumpa dengan ahli keluarganya.


Atlet Paralimpik Cipta Sejarah, Pencapaian Terbaik Kontijen Negara!

Kontinjen Sukan Paralimpik Tokyo 2020 negara mencapai sasaran tiga pingat emas. Ini sekaligus menjadikan pencapaian paralimpik sebagai satu pencapaian terbaik negaraa walaupun persiapan atlet sedikit terganggu susulan pandemik COVID-19 di seluruh dunia.

Jaguh powerlifting negara, Bonnie Bunyau Gustin berjaya memenangi pingat emas pertama negara pada Sukan Paralimpik Tokyo 2020 menerusi acara powerlifting kategori bawah 72 kilogram (kg).

Lebih membanggakan lagi, Bonnie melakukan angkatan dengan bebanan seberat 228kg, sekali gus mencipta rekod baharu temasya sukan berprestij tersebut.

Manakala, Jong Yee Khie pula melakar kejutan apabila menampilkan aksi cemerlang untuk menyumbangkan pingat perak buat negara dalam acara lelaki 107kg.

Yee Khie beraksi dengan semangat luar biasa apabila berjaya mengangkat bebanan 237kg untuk meraih perak pada angkatan kedua, meskipun gagal melepasi angkatan pertama iaitu 230kg.

Atlet boccia negara, Chew Wei Lun  hampir melakar kejutan apabila memenangi pingat perak dalam acara campuran individu BC1 yang berlangsung di Pusat Gimnastik Ariake, Tokyo.

Chew Wei Lun juga turun menentang pemain No.1 dunia dari Britain, Adam Smith. Penentangan ini langsung tidak menggusarkan Wei Lun apabila memberi tentangan sengit sebelum tewas 2-4 (2-0, 0-1, 0-1, 0-2).

Bintang badminton para negara, Cheah Liek Hou mampu memahat sejarah baharu pada Sukan Paralimpik Tokyo 2020 apabila muncul pemenang pingat emas sulung acara badminton perseorangan lelaki kategori SU5 di Gimnasium Nasional Yoyogi, Tokyo.

Liek Hou beraksi cemerlang apabila membenam cabaran seteru tradisi dari Indonesia, Dheva Anrimusthi dengan kemenangan 21-17, 21-15 dalam aksi selama 50 minit.

Manakala Permata Olahraga Kebangsaan, Abdul Latif Romly berjaya mempertahankan pingat emas pada Sukan Paralimpik Tokyo 2020, sekali gus menghadiahkan kilauan emas ketiga buat Malaysia dan mencapai sasaran negara pada temasya tersebut.

Abdul Latif memenangi emas itu dalam acara lompat jauh lelaki T20 (kecacatan intelektual) menerusi lompatan sejauh 7.45m pada percubaan kedua di Stadium Olimpik Tokyo.

Apa-apa pun tahniah buat semua atlet-atlet negara yang telah mengharumkan nama negara. Anda semua hero buat Malaysia!


“Saya Belajar Jadi Baik, Pasti Masih Ada Yang Mengata”

Sebut saja nama Aliff Aziz, sebelum ini pelakon dan penyanyi sememangnya tidak pernah lekang dengan cerita kontroversi sehingga menjejaskan kerjaya dan rumah tangganya.

Enggan membiarkan kontroversi berlaku dalam terus memberi tekanan, Aliff melihat ujian dihadapinya itu dari sudut positif dan percaya tiada manusia sempurna.

“Tiada manusia sempurna. Jika rasa berada di landasan menjadi insan sempurna, itu mustahil. Saya cari hikmah, pasti ada orang yang mendoakan baik-baik buat saya.

“Saya percaya sejahat manapun, apabila saya belajar menjadi baik, pasti ada yang masih mengata. Yang penting Allah tahu siapa kita,” katanya.

Dalam pada itu, Aliff berkata kekhilafan dilakuan bukan hanya memakan diri malah keluarganya tidak berdosa turut terkena tempias kecaman.

“Dalam bidang hiburan, kita memang dipantau netizen walaupun bukan semua netizen bersikap sebegitu. Dan, saya rasa paling teruk apabila keluarga turut dikecam. Kita tidak boleh memuaskan semua orang. Yang penting, saya, keluarga dan Allah tahu niat kita,” katanya.

Kata Aliff lagi, dia kini mengambil pendekatan lebih matang setiap kali berdepan sikap negatif netizen dalam media sosial.


Lebih Dua Bulan Di Mesir, Caprice Balik Malaysia Hari Ini

Selepas lebih dua bulan berada di Mesir dan Jordan, penyanyi rap Caprice akhirnya berangkat pulang ke Malaysia hari ini.

Perkara itu dimaklumkan tengah malam tadi menerusi saluran aplikasi Telegram miliknya. Caprice turut memohon maaf kerana mengambil masa lama untuk balik ke Malaysia.

BACA: Naik Range Rover Di Padang Pasir, Netizen Persoal Jihad Caprice

“Salam Malaysia! Alhamdulillah selepas dua bulan lebih, ini mungkin pengembaraan paling gila sejauh ini, akhirnya saya akan pulang ke Malaysia.

“Saya minta maaf kerana lewat, saya memerlukan sedikit masa untuk menyelesaikan bahagian tertentu dalam misi saya,” katanya.

Menerusi entri tersebut, Caprice turut memuat naik beberpa posting mengucapkan selamat tinggal kepada kawan-kawan baharunya di Mesir.

Ujarnya, dia perlu menjalani kuarantin selama 10 hari sebaik sahaja tiba di Malaysia sebelum menguruskan perniagannya yang lama tertangguh. Sementara itu, Caprice berkata dia merancang untuk kembali ke Mesir pada Disember depan.

Terdahulu, Caprice berangkat ke Palestin pada 24 Julai lalu bagi mengikuti misi bantuan kemanusiaan. Kemudian, Caprice seorang diri ke Mesir pada 23 Julai lalu untuk meneruskan jihadnya. Bagaimanapun sehingga kini dia masuk belum dibenarkan masuk ke Gaza.


“Saya Potong Rambut Pendek Sebab Kecewa Dengan Keadaan Dunia”

Baru-baru ini, perkongsian penyanyi rock terkenal, Datuk Awie menjadi perhatian ramai apabila memuat naik gambar penampilan terbarunya berambut pendek.

Menurut Awie, beliau memotong rambut pendek kerana kecewa dengan keadaan dunia dan memaklumkan baru sembut dari penyakit baru-baru ini.

“Saya potong rambut pasal saya kecewa dengan keadaan dunia sekarang yang dilanda pandemik Covid-19. Saya tak berapa sihat hari itu. Saya ada buat pembedahan dan terlantar lama di hospital dan juga di rumah.

“Saya dah rasa macam tak bermakna semua ini. Kerja tak ada, lepas itu sakit pula. Rambut saya hari-hari banyak yang gugur.

“Kalau dulu rambut saya itu mahkota untuk saya bekerja dan saya rasa bangga berambut panjang, tetapi dalam situasi sekarang termasuk saya kerap sakit dan tak bekerja pula, saya rasa seperti kecewa dengan keadaan diri dan dunia yang dilanda sakit,” katanya.

Kata Awie lagi, sebelum ini sepanjang tiga minggu dia hanya terbaring dan melihat rambutnya gugur tidak bermaya. Ujarnya, dia berniat memotong rambut untuk membuang segala kesakitan bersama rambutnya itu.

“Tiga minggu saya tak boleh buat apa-apa, cuma baring dan jalan dalam rumah saja. Saya jadi rimas dan marah.

“Jadi saya berniat memotong rambut saya untuk membuang sakit-sakit yang ada dalam diri saya pergi bersama rambut-rambut itu dan berdoa serta berharap tumbuhlah rambut yang sihat dan baik-baik bersama rezeki dan kesihatan yang elok-elok.

“Insya-Allah, itu sahaja sebenarnya yang membuatkan saya potong rambut. Saya juga sedang mencari jalan penyudahnya. Doa- doakanlah saya,” katanya.

Terdahulu, Awie mendedahkan pernah beberapa kali terkena sakit misteri dan berubat dengan beberapa pengamal perubatan Islam. Namun enggan berkongsi mengenai penyakitnya itu.


Zul Huzaimy Tak Setuju Pelakon Buat Kelas Lakonan, Rosakkan Industri Seni

Pelakon versatil, Zul Huzaimy berpendapat pelakon yang tidak mempunyai kelayakan akademi mahupun pernah merangkul anugerah membuat kelas lakonan boleh merosakkan industri seni.

Kata Zul lagi, bakat dan pengalaman sahaja tidak memadai untuk membolehkan seseorang pelakon bergelar guru apatah lagi setiap lakonan memerlukan teknik yang berbeza.

“Tidak semua perkara yang diajar pengarah boleh diguna pakai apabila memasuki lokasi penggambaran lain. Ada yang mungkin hanya sesuai dibawakan pada ketika itu sahaja, tetapi jika masuk ke set drama lain, karakter sudah tidak relevan digunaka,” katanya.

Menutu Zul, dia bimbang apabila melihat kelas lakonan daripada mereka yang kurang bertauliah semakin banyak dianjurkan kerana ia boleh merosakkan industri seni.

“Saya terkejut apabila ada yang tidak mengundang tenaga pengajar lain, sebaliknya mengendalikan semua kelas. Saya sendiri tidak akan mengajar seorang diri, lebih selesa mengundang mereka yang lebih pakar untuk bahagian tertentu.

“Melainkan memang berpengalaman dan berbakat, itu tidak perlu dipersoalkan seperti Fauziah Nawi dan Fauziah Ahmad Daud. Mereka layak berkongsi ilmu dengan pelapis baharu dalam bidang lakonan,” katanya.

Dalam pada itu, Zul turut berkata tidak ada salahnya jika selebriti media sosial menceburi bidang lakonan kerana ia berbalik pada soal rezeki dan permintaan stesen televisyen. Namun, mereka perlu mempersiapkan diri dengan ilmu lakonan terlebih dahulu.


Naik Range Rover Di Padang Pasir, Netizen Persoal Jihad Caprice

Hampir dua bulan berada di Jordan, penyanyi rap Caprice mengakui rindukan keluarga dan perniagannya serta bakal pulang ke Malaysia tidak lama lagi.

Meskipun tidak berjaya masuk ke Gaza seperti yang diimpikan, Caprice berkata dia bertemu rakan baru di Jordan yang banyak membantunya menjayakan misi di sana.

Perkongsian terbaru Caprice di IG Story menjadi perhatian ramai apabila memuat naik video pendek dirinya menaiki kenderaan Range Rover difahamkan untuk video klip lagu terbarunya.

Video tersebut dimuat naik oleh netizen di laman Twitter yang mempersoalkan adakah itu jihad penyanyi rap itu dengan menghasilkan lagu bersama artis di negara tersebut?

Malah, ada segelintir netizen mempersoalkan kembali apa tujuan Caprice ke negara tersebut. Tidak kurang juga, ada yang berseloroh mencadangkan kepada penyanyi rap itu untuk membuat penggambaran di Pantai Klebang Melaka yang turut mempunyai tempat seperti padang pasir.

Sementara itu, menerusi beberapa perkongsian lain, Caprice turut memuat naik foto mengucapkan selamat tinggal kepada sahabat-sahabatnya di sana sebelum pulang ke Malaysia.


Nampak Baby Bump Ernie Zakri, Rakan Artis Ucap Tahniah

Sejak kebelakangan ini, penyanyi Ernie Zakri sering ditanya mengenai soal berkaitan kehamilan gara-gara perubahan fizikalnya dilihat sedikit berisi.

Bagaimanapun, desas desus spekulasi itu semakin kuat apabila jelas kelihatan baby bump menerusi satu video dimuat naik oleh Ernie.

Meskipun tiada lagi pengesahan daripada tuan badan sendiri, ruangan komen video tersebut dihujani dengan ucapan tahniah daripada rakan artis dan peminat.

Terdahulu, Syamel berkata dia akan berkongsikan berita gembira itu kepada para peminat sekiranya Ernie benar-benar hamil. Ernie dan Syamel mendirikan rumah tangga pada 26 Mac lalu di Masjid Puncak Alam, Selangor.


Elisya Sandha Duduk Rumah Mentua Asyik Masak Sahaja

Selamat mendirikan rumah tangga 21 Ogos lalu dengan anak pengarah terkenal Sheila Rusly iaitu Uzair Haqimi, pelakon Elisya Sandha nampak bahagia duduk di rumah mentua.

Menerusi perkongsian bapa mentuanya, Jinggo, Elisya ada menyediakan beberapa hidangan antaranya nasi ayam penyet. Jinggo turut bersyukur Sheila dapat ajar dan latih Elisya pandai memasak,

Menurut Jingo pada awalnya dia hanya bergurau sahaja mahu makan ayam penyet, namun tahu-tahu Elisya sudah sediakan hidangan tersebut.

Dalam pada itu, Sheila turut berkongsikan video menurunkan ilmu masakan buat anak menantunya itu. Rata-rata netizen teruja apabila Sheila sudah ada rakan baru di dapur.

Malah, ramai memuji Sheila sangat beruntung mempunyai menantu yang pandai memasak serta Elisya juga bertuah dikurniakan mentua yang tidak lokek berkongsi ilmu dan sporting.


“Ada Yang Pertikai Orang Tak Vaksin Boleh Shooting, Kenapa Dengki?”

Sebelum ini pelakon Rita Rudaini mencetuskan kontroversi apabila berpendapat warga emas tidak sepatutnya dipaksa mengambil vaksin Covid-19.

Terbaru, pelakon itu mempersoalkan mengapa ada rakan industri mempertikaikan individu belum menerima vaksin boleh menjalani penggambaran.

Rita turut mengatakan mengapa perlu rezeki dengan rezeki orang lain serta meminta supaya bersangka baik dan percaya dengan rezeki Allah.

“Awat la nak dengki dengan rezeki orang. Rezeki dia Allah bagi, jangan nak pertikai. Tak perlu dengki bahagian orang lain yang Allah dah tulis. Bahagian hang pun Allah dah tulis. Jadi, apa yang tak cukup lagi sampai nak dengki?” tulisnya.

Terdahulu, Rita lantang menjelaskan bahawa tidak semestinya seseoang itu tidak mahu divaksin bermakna dia adalah anti vaksin kerana itu adalah hak masing-masing.


Engku Emran Titip Ucapan Istimewa Buat Noor Nabila Sempena Hari Lahir

Sempena ulang tahun kelahirannya yang ke-36, kakak kepada selebriti popular, Neelofa iaitu Noor Nabila menerima ucapan istimewa daripada suami tercinta, Engku Emran.

Nabila juga turut menerima sejambak bunga lily putih daripada suaminya serta berkongsikan video tersebut di Insta Story.

Dalam pada itu, Nabila turut menerima kad ucapan hari jadi istimewa daripada anak kesayangannya Jebat dan anak tirinya, Engku Alesya.

Noor Nabila dan Engku Emran sah bergelar suami isteri hanya dengan sekali lafaz bertempat di Masjid At Taqwa, Taman Tun Dr. Ismail pada 19 Mac yang lalu. Kedua-dua pasangan ini mempunyai seorang cahaya mata hasil daripada perkahwinan yang terdahulu.


Johan, Ozlynn Timang Cahaya Mata Keenam

Tahniah diucapkan kepada pasangan selebriti Johan dan isterinya, pelakon Ozlynn Wati yang selamat menimang cahaya mata pada Jumaat lalu.

Berita gembira itu dikongsikan menerusi satu posting di Instagram Era FM yang turut memaparkan foto Johan sedang tidur memegang bayi di atas sofa.

BACA: Johan & Ozlynn Hulur Bantuan Buat Anak Seni, Kru Belakang Tabir

Bagaimanapun, perkongsian tersebut tidak memaklumkan lebih lanjut mengenai jantina anak keenam pasangan selebriti berkenaan.

“Alhamdulillah, isteri Johan selamat melahirkan cahaya mata baru mereka pada 3 September 2021. Semoga ibu dan bayi sihat sentiasa. Selamat berjaga malam buat Johan, ikhlas daripada Team ERA!” tulis kapsyen tersebut.

Perkongsian tersebut mengejutkan para peminat memandangkan pasangan itu tidak pernah berkongsi berita mengenai kehamilan anak keenam itu sebelum ini.

Rata-rata netizen tidak melepaskan peluang untuk mengucapkan tahniah kepada pasangan tersebut di atas kehadiran cahaya mata keenam mereka itu.


Bekas PA Mahu Hantar Rombongan Meminang DSV

Tidak mahu membuang masa bermain cinta dengan bekas majikannya itu, bekas pembantu peribadi, Ahmad Iqbal merancang untuk meminang Datuk Seri Vida dalam masa terdekat.

Serius untuk melangkah ke alam rumah tangga bersama Vida, Iqbal berkata Vida turut meminta untuk mengikut adat berjumpa dengan keluarganya terlebih dahulu.

BACA: Tayang Jam Harga Setengah Juta, Bekas PA Vida Tiada Niat Menunjuk

“Saya dah fikir masak-masak! Saya tak mahu main-main dengan perasaan ini terlalu lama. Saya merancang nak merisik dan meminang dalam masa terdekat.

“Saya dah cakap dengan Vida, dia faham maksud saya tapi dia minta ikut adat sebab dia perempuan jadi lebih elok kalau jumpa keluarganya dulu, saya pun tak nak buang masa dah,” katanya.

Iqbal mengakui lega apabila Vida disahkan masih subur dan boleh mendapatkan zuriat. Ujarnya lagi, dia berkahwin kerana mahukan anak dan Vida sendiri sanggup melakukan ujian kesuburan.

“Saya berkahwin sebab memang nak anak dan dia sendiri sanggup buat ujian untuk memastikan masih boleh mengandung, saya kira itu satu pengorbanan besar untuk saya.

“Tapi dalam masa sama terdetik juga rasa kasihan kerana dia perlu mengandung lagi di usia begini. Namun dalam sesebuah perkahwinan soal zuriat juga penting,” katanya.


Sukarela Tanpa Apa-apa Imbuhan – Muhyiddin

Pelantikan Tan Sri Muhyiddin Yassin, mantan Perdana Menteri ke-8 Malaysia sebagai Pengerusi Majlis Pemulihan Negara bertaraf Menteri hari ini mendapat respon secara kenyataan bertulis di posting Facebook beliau mengenai lantikannya itu.

Jelas Muhyiddin, beliau merakamkan ucapan setinggi-tinggi terima kasih dan penghargaan kepada Jemaah Menteri, khususnya Perdana Menteri, YAB Dato’ Sri Ismail Sabri bin Yaakob, atas pelantikan beliau sebagai Pengerusi Majlis Pemulihan Negara bertaraf Menteri.

Beliau juga menjunjung kasih kepada Kebawah Duli Yang Maha Mulia Seri Paduka Baginda Yang di-Pertuan Agong Al-Sultan Abdullah Ri’ayatuddin Al-Mustafa Billah Shah Ibni Almarhum Sultan Haji Ahmad Shah Al-Musta’in Billah yang telah memperkenankan pelantikan beliau.

Tambah Muhyiddin, beliau sangat berbesar hati menerima pelantikan ini dan akan menjalankan tugas secara sukarela tanpa apa-apa imbuhan.

Jelasnya lagi, kepercayaan yang telah diberikan oleh Kerajaan ini merupakan suatu amanah untuk beliau meneruskan segala usaha dan perancangan yang telah dimulakan sebelum ini untuk memulihkan negara daripada kesan wabak COVID-19.

“Saya dan anggota Majlis Pemulihan Negara akan berperanan membantu YAB Perdana Menteri dan Kerajaan pimpinan beliau membawa Malaysia melalui fasa-fasa pemulihan sepertimana yang telah digariskan dalam Pelan Pemulihan Negara.

“Ini termasuk menyokong pelaksanaan Program Imunisasi COVID-19 Kebangsaan, memudah cara pembukaan sektor-sektor ekonomi, sosial, pendidikan dan keagamaan serta mewujudkan kesedaran masyarakat terhadap pematuhan kepada norma baharu kehidupan selaras dengan peralihan pengurusan COVID-19 yang akan memasuki fasa endemik.

“Insya-Allah, saya akan memanfaatkan segala pengalaman yang ada dan mengharapkan sokongan semua pihak dalam semangat Keluarga Malaysia bagi memastikan matlamat melindungi nyawa, menjamin kelangsungan hidup dan memulihkan negara akan mencapai kejayaan,” jelasnya.


Muhyiddin Dilantik Pengerusi Majlis Pemulihan Negara Bertaraf Menteri

Tahniah diucapkan kepada mantan Perdana Menteri Malaysia ke-8, Tan Sri Muhyiddin Yassin atas pelantikan beliau sebagai Pengerusi Majlis Pemulihan Negara bertaraf Menteri setelah dipersetujui Jemaah Menteri, hari ini.

Perkara ini dimaklumkan Ketua Setiausaha Negara yang juga Setiausaha Jemaah Menteri, Tan Sri Mohd Zuki Ali dalam satu kenyataan media hari ini.

Dalam kenyataan itu juga, pelantikan Muhyiddin telah disembah maklum kepada KDYMM Seri Paduka Baginda Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Pelantikan ini juga dibuat atas dasar keyakinan Kerajaan terhadap kemampuan Muhyiddin untuk menerajui strategi pemulihan negara, demi mencapai impak ekonomi terbaik dan memulihkan semula kehidupan rakyat yang terjejas teruk akibat pandemik COVID-19.

Pihak Kerajaan turut mengucapkan setinggi-tinggi tahniah kepada beliau di atas pelantikan ini.


“Walaupun Muka Pecah Rumah, Selenga, Tapi Sangat Beradab”

Berpeluang bertemu dengan penyanyi lagi parodi PKP, Azman Naim, pengarah terkenal, Mamat Khalid berkata peribadi lelaki itu menarik minatnya untuk mengambilnya berlakon.

Mamat berkata dia turut meluahkan hasrat untuk mengambil Azman berlakon dalam satu projek khas kerana yakin lelaki itu sangat berbakat dan istimewa.

“Pertama kali saya sedar dia mempunyai bakat yang sangat istimewa adalah ketika dia nyanyi parodi lagu raya. Kalau tak silap, dalam Instagramnya.

“Sejak itu, saya mula rasa budak ini punya sesuatu yang segar untuk diketengahkan kepada orang ramai. Dengan gaya bersahaja, muka ‘selenga’ dan mata yang langsung tak berkedip, itu buat saya rasa, dia mampu jadi satu karakter yang bagus,” katanya.

Menurut Mamat, watak untuk Azman akan diwujudkan iaitu adik kepada watak Cik Purnama lakonan Dewa Sapri dalam ‘universe’ (galaksi) Kampong Pisang.

Kata Mamat lagi, meskipun luaran Azman nampak sebegitu, namun lelaki itu sangat beradab dan merendah diri. Katanya lagi, dia tidak sabar untuk menonjolkan keistimewaan Azman.

“Pertama kali jumpa dia depan mata, yang buat saya betul-betul terpikat adalah adab yang ditunjukkannya. Azman sangat-sangat beradab, ‘cool’ dan merendah diri walaupun muka dia ‘pecah rumah’.

“Dia sangat istimewa dan tak sabar untuk tonjolkan keistimewaan yang ada pada dirinya dalam karya-karya saya berikutnya. Insya-Allah, kalau ada projek drama atau supertelemovie, saya akan pelawa dia untuk terlibat sama lagi,” katanya.

Terdahulu, nama Azman menjadi sebutan netizen apabila nyanyian parodi PKP tular di media sosial. Malah, nyanyian Azman turut mendapt perhatian Tunku Mahkota Johor, Tunku Ismail.


SOP ‘Mall’ Lebih Longgar, Khai AF Sedih Tengok Pakcik Merayu Nak Solat Jumaat

Hasrat penyanyi Khai untuk menunaikan solat Jumaat tidak kesampaian apabila tidak dibenarkan masuk kerana masjid menghadkan jumlah jemaah.

Namun, Khai lebih kecewa apabila melihat beberapa jemaah lebih berusia tidak dibenarkan masuk meskipun sudah lengkap vaskin kerana masjid sudah mencapai kuota yang ditetapkan.

“Kasihan ada pakcik yang datang merayu, kami semua tak boleh masuk solat walaupun sudah menerima vaksin lengkap. Saya tak protes atau marah, cuma kecewa dan sedih sahaja sebab sekarang dah macam tak ada beza hari lain dengan hari Jumaat yang mulia ini,” katanya.

Menerusi Instagram, Khai turut meminta masjid mengkaji semula mengenai prosedur operasi standard (SOP) berkaitan solat jemaah di masjid.

“Berbeza-beza peraturan kat masjid ni sekarang. Ada siapa cepat boleh masuk dan ada yang kena daftar dulu baru boleh masuk.

“Ingatkan dah dua dos boleh masuk macam mall tapi kenapa masjid masih diperketatkan lagi. Limit 100 orang sahaj sedangkan Masjid kat bangi besar juga.Seminggu sekali je bukan hari-hari macam mall. Mall pun tak ada limit langsung sekarang ni janji dah suntik vaksin,” katanya.


Shuib Belajar Mengaji Al-Quran Selepas Pemergian Siti Sarah

Pelawak Shuib Sepahtu berharap masih belum terlambat lagi untuknya memperbaiki bacaan dan belajar Al-Quran semula dari bawah.

Kata Shuib lagi, dia tidak kisah dan tidak malu untuk belajar al-Quran semula dari bawah asalkan dapat memperbaiki kelemahannya.

“Saya nak belajar al-Quran sehingga cari semula buku Iqra. Saya nak kembalikan zaman kanak-kanak saya mengaji dan belajar Iqra. Saya harap masih belum terlambat, saya kena buat ‘u-turn’. Saya kena betul-betul pandai baca al-Quran.

“Ya Allah, sebab kalau bab nyanyian tahu pula saya nak menyanyi sedap-sedap. Buat Sepahtu Reunion tahu pula menyanyi mendayu-dayu.

“Kalau dulu menyanyi lagu duet dengan arwah isteri, buat ‘rehearsal’ betul-betul bagai nak rak. Tapi apabila mengaji, tak reti. Rasa teruk sangat,” katanya.

Menurut Shuib, pemergian isterinya Allahyarham Siti Sarah menjadi asbab untuknya mendalami dan memperbetulkan bacaan Al-Quran.

Kata Shuib, dia boleh membaca al-Quran walaupun ‘merangkak’, namun pemergian isterinya membuatkan dia lebih teliti dalam pembacaan al-Quran.

“Hari pertama baca Yassin secara beramai-ramai dan selepas sesi Zoom itu, saya cuba baca sendiri. Ia ambil masa dekat dua jam nak habis.

“Saya rasa macam…ya Allah daifnya, bodohnya kau Shuib. Sampai saya lenguh-lenguh pinggang. Jadi saya cakap pada diri kena buat sesuatu. Kena merdekakan diri daripada buta al-Quran,” katanya.


“Kalau Pandemik Berakhir, Pergilah Ke Rumah Allah Dulu”

Pelawak terkenal Zizan Razak menitipkan pesanan kepada umat Islam untuk menyimpan niat menjejakkan kaki ke ke Tanah Suci Mekah terlebih dahulu sebaik sahaja sempadan negara dibuka.

Menurut Zizan, Mekah sepatutnya menjadi destinasi pilihan pertama berbanding lokasi lain jika ada kemampuan untuk ke luar negara.

“Jika endemik sudah selesa, tolong ada niat untuk pergi ke Mekah. Sangat indah pengalaman ketika menjejakkan kaki ke sana,” katanya.

Berkongsikan perkara itu menerusi IG Live bersama penyanyi Shiha Zikir, Zizan turut mencadangkan duit yang disimpan untuk melancong sebaiknya digunakan untuk menunaikan umrah.

“Bayangkan kita penat untuk simpan RM5,000 tetapi dapat saja duit, pergi Korea, Jepun atau Australia dulu.

“Tidak salah pun perkara itu namun kenapa kita mampu simpan duit sebanyak itu tetapi tidak ke rumah Allah dulu?” katanya.

Dalam pada itu, Zizan turut menasihatkan supaya tidak terlalu terpengaruh dengan kisah-kisah negatif sehingga belum bersedia lagi untuk ke Tanah Suci.

“Orang kita sering dimomok-momokkan dengan cerita negatif pengalaman orang lain. Sebab itulah sebelum pergi solat taubat.

“Sentiasalah bersangka baik dengan Allah, pasti dia akan berikan yang terbaik untuk hamba-Nya,” katanya.


Zul Ariffin Tak Minat Pergi Kenduri Kahwin

Menerusi satu sesi IG Live, pelakon Zul Ariffin mengakui dia jarang memenuhi undangan majlis perkahwinan termasuk rakan selebriti.

Namun, Zul berkata dia tidak akan terlepas ke majlis pengebumian untuk memberikan penghormatan terakhir. Kata Zul lagi, dia bukan mahu tunjuk hebat, sebaliknya hanya berkongsi.

“Minta maaf, tetapi itulah perspektif dalam hidup saya. Bukan nak jadi gempak ke apa ke, tapi saja nak share perspektif hidup saya.

“Kalau orang kahwin tak kiralah artis ke kawan ke saya jarang pergi. Tapi kalau orang meninggal saya sampai. Itu saya daripada dulu. Sebab everytime saya tengok, saya rasa macam wow itulah destinasi kita semua,” katanya.

Terdahulu, pelakon berusia 35 tahun itu meluahkan rasa hatinya yang turut terkesan dengan pandemik melanda negara. Kata Zul, jika dia berkahwin dia hanya ingin solat bersama isterinya dan mahu ‘pergi’ sebagai seorang suami.


Isteri Aman Graseka Bersalin Di Hospital Swasta, Netizen Tanya Mana Dapat Duit?

Diuji dengan kesempitan hidup sebelum ini, tindakan pelakon Aman Graseka membawa isterinya bersalin di hospital swasta di Sungai Petani, Kedah, pada Rabu lalu mengundang tanda tanya netizen.

Tampil menjelaskan perkara itu, isteri Aman, Nurul Amrina Zamri berkata kos bersalinnya ditanggung oleh seorang pelakon wanita yang enggan didedahkan namanya.

BACA: Isteri Nak Bersalin, Aman Graseka Buntu Cari Duit Selepas Hilang Punca Pendapatan

“Pelakon yang menaja kos kelahiran itu yang cadangkan saya melahirkan bayi di hospital berkenaan. Kalau ikutkan saya dengan abang tak kisah pun untuk bersalin di hospital kerajaan.

“Lagi pula sekarang kes COVID-19 tinggi di Kedah, jadi kita cuba elakkan daripada terdedah kepada jangkitan. Saya ikut saja sebab ini permintaan pelakon tu, sebenarnya tak ada beza pun bersalin di mana sekalipun kerana sakitnya tetap sama,” katanya.

Ditanya siapanya pelakon tersebut, Amrina berkata sehingga kini suaminya tidak mendedahkan mengenai identiti aktres berkenaan.

“Semua hal abang yang uruskan, sejujurnya saya pun tak tahu siapa pelakon yang bayarkan kos bersalin itu.

“Abang kunci mulut tentang hal ini, mungkin dia takut jika saya tahu mungkin saya terlepas cakap dekat orang lain, saya tanya banyak kali pun dia tak mahu. Semoga individu itu dimurahkan rezeki,” katanya.

Terdahulu, ada netizen mempersolakna tindakan Aman membawa isterinya bersalin di hospital swasta kerana tidak selari dengan kenyataan pelakon itu yang sebelum ini kesempitan hidup akibat Covid-19.

Isteri Aman selamat melahirkan cahaya mata kedua merupakan bayi lelaki secara normal pada 3.45 petang pada Rabu lalu.


Zizi Kirana Tak Tolak Jodoh Dengan Yusuf Bahrin

Kecoh panggilan sayang pelakon Yusuf Bahrin kepada penyanyi Zizi Kirana di IG Live baru-baru ini sekaligus menimbulkan tanda tanya netizen yang beranggapan mereka bercinta.

Zizi menjelaskan mereka kini berada dalam fasa berkawan baik, namun enggan meletakkan harapan tinggi kerana bimbang akan kecewa.

BACA: Tahun Ketiga Berhijab Masa Ramadan, Zizi Kirana Mohon Doa Agar Terus Bertudung

“Ya, kami berkawan baik dan saya selesa dengan Yusuf. Tapi kami tak pernah berjumpa atau keluar ‘dating’ pun, hanya berhubung menerusi telefon.

“Kalau boleh saya tak mahu letakkan sebarang harapan yang tinggi terhadap hubungan ini. Takut kalau tidak jadi, kemudian kecewa,” katanya.

Mengulas mengenai panggilan sayang daripada Yusuf, Zizi berkata ia hanya sekadar gurauan namun dia tidak menolak jika mereka ditakdirkan bertemu jodoh.

“Panggilan itu kami main-main sahaja tetapi tidak sangka ramai peminat yang memberi ‘lampu hijau’ terhadap kami. Bahkan ada juga yang mendoakan jodoh kami sehingga tular juga video itu dalam TikTok.

“Jika benar jodoh saya dengannya, saya tidak menolak. Doakan yang baik-baik untuk kami,” katanya lagi.

Dalam pada itu, Zizi mengakui dia sudah bersedia untuk bergelar seorang isteri dan jika diberi pilihan mahu bercinta selepas kahwin.

“Saya sudah bersedia untuk bergelar seorang isteri tetapi biarlah masa yang menentukannya. Kalau boleh saya nak bercinta selepas kahwin sahaja,” katanya.


Kerap Kongsi Pasal Vaksin, IG Suhaimi Saad Disekat 30 Hari

Sebut saja nama penyanyi Suhaimi Saad pasti ramai tahu bahawa bekas anggota kumpulan nasyid In Team itu sering mencetuskan kontroversi kerana pendirian anti vaksin.

Malah, Suhaimi juga lantang bersuara mengenai vaskin di Instagram miliknya. Namun susulan tindakannya itu, akaun Instagramnya telah disekat selama 30 hari.

BACA: Samakan Penerima Vaksin Dengan Lembu, PU Syed Minta Polis Siasat Suhaimi Saad

Berkongsikan perkara itu di Facebook miliknya, Suhaimi kata ada pihak membuat report susulan perkongsikannya mengenai vaksin dan kantoikan kerajaan.

Bagaimanapun, Suhaimi berkata dia tidak kisah akauannya itu disekat dan meminta netizen untuk tidak bertanyakan lagi mengenai perkara tersebut.

Terdahulu, Suhaimi meluahkan rasa hormat terhadap 770 guru di Johor yang tidak mahu menerima suntikan vaksin Covid-19. Katanya lagi, hanya orang yang bodoh sahaja yang akan mematuhi peraturan pelu menerima vaksin.


Neelofa Cadang Letak Foto Dalam Sijil Vaksinasi

Berikutan wujudnya sindiket menjual sijil vaksinasi palsu, selebriti popular Neelofa mencadangkan agar foto pengguna diletakkan dalam sijil digital individu lengkap vaksin.

Memberi cadangan tersebut menerusi Insta Story malam tadi, Neelofa berkata foto tersebut diletakkan bertujuan mengelakkan berlakunya penipuan atau salah guna sijil milik orang lain.

Menerusi entri tersebut, Neelofa turut memuat naik kembali perkongsian Kementerian Komunikasi dan Multimedia (KKMM) mengenai peringatan kepada pemilik kedai perlu memastikan pelanggan menunjukkan bukti sijil digital vaksinasi.

Terdahulu, Menteri Kesihatan, Khairy Jamaluddin mengumumkan aplikasi MySejahtera akan ditambah baik seperti pengesanan mengenai status vaksinasi seseorang.


Ayda Jebat, Nabil Mahir Belum Pilih Lagi Nama Anak

Bakal menimang cahaya mata sulung tidak lama lagi, Ayda Jebat dan suaminya, Nabil Mahir mendedahkan masih belum mempunyai nama anak buat puteri mereka itu.

Namun, pasangan itu berkata sudah mempunyai beberapa nama dan berharap nama yang dipilih akan membentuk sahsiah diri yang baik buat puteri mereka.

“Masih tak tahu nama apa yang akan diberikan. Huruf pun lain-lain, tiada istilah tiba-tiba ada abjad A dengan N ke atau seumpanya.

Nama itu pun adalah sebutan, doa juga. Jadi bila kita faham dan tahu apa maksud termasuk nama samaran itu.. biarlah yang baik,” kata mereka.

Mengumumkan bakal menimang cahaya mata perempuan minggu lalu, pasangan itu berkata ahli keluarga tidak tahu dari peringkat awal mengenai jantina anak yang dikandungan olehnya.

Difahamkan, Ayda dijangka melahirkan anak sulungnya pada 8 Oktober, namun akan bersalin dua minggu lebih awal memandangakan memilih untuk menjalani pembedahan.


“Saya Tak Akan Keluar Rumah Selagi Kes Tak Turun”

Melihatkan kes harian Covid-19 tiada penurunan, pelakon Datuk Fizz Fairuz mengakui paranoid untuk keluar rumah melainkan jika ada urusan penting sahaja.

Kata Fizz lagi, dia agak takut untuk keluar dan perlu lebih berhati-hati apatah lagi isterinya, Datin Almy Nadia kini sedang hamil enam bulan.

BACA: Fizz Fairuz, Almy Nadia Nak Bantu Beli Produk Makanan Artis Yang Terjejas

“Sejujurnya memang agak takut nak keluar rumah melainkan saya ada urusan penting sahaja. Sebab isteri pun tengah hamil dan kami ada anak-anak kecil di rumah.

“Kalau nak pergi mana-mana, saya akan ikut SOP dan balik rumah terus mandi. Virus ini benda yang kita tak nampak,” katanya.

Menurut Fizz lagi, selagi kes belum turun dia tidak akan keluar rumah serta menyarankan orang ramai untuk mengambil vaksin sebagai pelindungan diri dan orang sekeliling.


Amar Asyraf Menangis Zizan Razak Borong Baju, Sambal RM1,000

Pelakon Amar Asyraf mengalirkan air mata kerana terharu dengan kemurahan hati, pelawak terkenal, Zizan Razak yang sudi membeli baju dan sambal yang dijualnya.

Bukan itu sahaja, menerusi sesi IG Live itu, Zizan turut meminta Amar sedekahkan hasil pembeliannya itu kepada orang ramai. Difahamkan, Zizan membeli baju bundle pada harga RM500 dan tambahan RM500 lagi untuk sambal.

“Hari ini Allah hantar Zizan Razak untuk saya. Kemudian Johana Arrif tolong saya. Terima Kasih Jugak pada ramai lagi yang beli untuk sedekah baju pada viewers,” katanya.

Menurut Zizan, dia bukan berniat menunjuk sebaliknya hanya mahu berkongsi rezeki bersama mereka yang memerlukan. Katanya lagi, rezeki tersebut adalah daripada Allah.

“Okay. No problem Amar. Saya akan masukkan RM1000. Bukan saya nak menunjuk tapi saya nak bagi RM500 untuk baju dan RM500 lagi untuk sambal. Awak boleh bagi dekat orang.

“All the best Amar. Tapi itu bukan duit saya itu duit daripada Allah. Rezeki daripada Allah. Allah suruh bagi dekat awak,” katanya.

Perkongsiannya itu mendapat pelbagai reaksi daripada netizen yang turut meluahkan rasa kagum dengan keperibadian yang ditunjukkan oleh Zizan.


“Dulu Solat Saya Lompong, Sibuk Kerja Sampai Lupa Saham Akhirat”

Pelawak Azlee Senario mengakui dia pernah alpa dan tidak menitikberatkan mengenai soal agama apabila terlalu mementingkan hal dunia.

Bagaimanapun, Azlee berkata dia kini mendalami agama dan memantapkan lagi iman. Ujarnya, pandemik Covid-19 yang berlaku ini adalah peluang untuk mendekatkan diri dengan Allah.

BACA: “Lan Pet Pet Nampak Macam Gangster Tapi Dia Insan Baik”

“Apabila terlalu sibuk bekerja kadangkala kita terlupa untuk mengejar saham akhirat. Selama ini saya bukan tak pernah solat, tapi ada waktunya solat saya ‘lompong’. Sepatutnya sebagai umat Islam kita wajib menunaikan solat fardu lima waktu sehari.

“Selepas menimba ilmu agama dengan seorang pendakwah, Alhamdulillah saya dapat menyempurnakan solat fardu saya selain mengadakan bacaan taklim bersama isteri dan anak-anak. Saya ingin menjadi makhluk yang terbaik di sisi Allah.

“Saya percaya pandemik Covid-19 yang berlaku memberi satu rahmat kepada kita semua. Mungkin selama ini kita lalai dan leka menyebabkan Allah marah. Jadi saya ambil peluang ini untuk dekatkan diri dengan Maha Pencipta,” katanya.

Berpeluang mengikuti kerja-kerja amal serta menyebarkan kebaikan agama Islam, Azlee berkata perkara tersebut memberikan ketenangan kepada dirinya.

“Insya-Allah esok sudah kali ketiga saya mengikuti kerja-kerja amal. Setiap kali keluar melakukan aktiviti ini, saya akan habiskan masa selama tiga hari di luar.

“Berpeluang bertemu dengan orang bukan beragama Islam dan menyebarkan kebaikan agama Islam kepada mereka sememangnya satu pengalaman yang cukup berharga,” katanya.


Rasa Terhina, Syafie Naswip Terguris Hati Digelar ‘Retis’

Pelakon Syafie Naswip menerusi satu entri di Instagram memberikan pesanan kepada peminatnya supaya tidak memanggilnya dengan gelaran retis iaitu bahasa slanga untuk artis.

Syafie berkata panggilan sedemikian mengguriskan hatinya dan seolah-olah satu penghinaan terhadap pekerjaannya sebagai pelakon.

“Minta maaf jika status ini menyentak hati beberapa pihak. Cuma ingin tegaskan, kalau boleh kalau ada sesi bergambar, proses menyapa atau berbalas komen di Instagram, elaklah menggunakan perkataan ‘retis’.

“Ia sedikit sebanyak seperti menghina pekerjaan saya. Kalau boleh, cukup anda gelarkan saya pelakon, pameran atau manusia biasa daripada kerap menggunakan panggilan itu,” katanya.

Dalam pada itu, Syafie berkata dia mengakui hatinya terguris setiap kali dipanggil dengan gelaran tersebut namun hanya mampu tersenyum.

“Mungkin saya hanya senyum atau tidak memberi reaksi apa-apa, tetapi jujur setiap kali dialog itu diungkapkan, ia sangat menghiris hati saya,” katanya.


12 Tahun Bercinta, Shiha Zikir Belum Fikir Soal Kahwin

Meskipun sudah 12 tahun menjalin hubungan cinta dengan jejaka bernama Arul, bagaimanapun penyanyi Shiha Zikir tidak terburu-buru untuk menamatkan zaman bujangnya.

Kata Shiha lagi, belum tiba masanya lagi untuk dia mendirikan rumah tangga dan sangat bersyukur kekasihya seorang yang sangat memahami.

“Bukan tidak mahu, sebaliknya belum masanya. Mungkin ramai yang ketawa sinis apabila saya mengatakan belum sampai seru, tetapi tiada apa yang perlu dikejarkan.

“Saya amat bersyukur Arul sangat memahami dan tidak pernah memaksa dalam soal perkahwinan. Malah, menjadi pembakar semangat untuk melakar kejayaan terlebih dahulu. Jika ikutkan, saya masih banyak perkara yang perlu dikejar dalam hidup, termasuk kerjaya dalam arena seni,” katanya.

Menurut Shiha, kekasihnya seorang yang berfikiran terbuka dan dia percaya jika bahawa Tuhan sudah menetapkan jodoh mungkin belum sampai waktunya lagi.

“Saya bernasib baik mempunyai kekasih yang bersikap terbuka dalam perhubungan. Bayangkan, pening kepala juga jika dapat kekasih yang suka memaksa berkahwin.

“Bagi saya, tidak perlulah terburu-buru dalam setiap apa yang ingin dilakukan. Sebab saya percaya, Tuhan sudah menetapkan jodoh, pertemuan, ajal dan maut.

“Saya dan Arul bukan tidak berusaha, tetapi segala-galanya ketentuan Allah. Ia juga tidak bererti kami memandang ringan soal perkahwinan, cuma menunggu waktu yang sesuai,” katanya.

Dalam pada itu, Shiha berkata dia lebih selesa untuk tidak meletakkan sasaran bilakah akan berkahwin kerana bimbang apa yang dirancang tidak menjadi.

“Saya dan Arul tidak terlalu merancang soal jodoh. Bimbang apa dirancang tidak menjadi kenyataan, nanti ‘frust’ menonggeng. Jadi, saya percaya apabila tiba masa yang sesuai dan sudah ditetapkan, kami pasti bersatu sebagai suami isteri,” katanya.


DSV Cemas Empat Bulan Tak Datang Haid

Sejak minggu lalu hangat diperkatakan mengenai bekas pembantu peribadi Dato’ Seri Vida iaitu Ahmad Iqbal mendedahkan hampir berkahwin dengan usahawan kosmetik itu pada 2018.

Malah, Iqbal juga menunjukkan bukti Vida pernah melakukan ujian kesuburan dan disahkan masih subur serta boleh melahirkan zuriat lagi.

Menerusi perkongsian di Insta Story, Vida mengakui cemas apabila sudah empat bulan tidak datang haid serta membuatkan dia risau apatah lagi ia merupakan simptom menopause. Bagaimanapun, Vida meluahkan rasa syukur dia disahkan subur dan berupaya melahirkan cahaya mata lagi.

Dalam satu lagi video, Vida turut memuat naik video beberapa gambarnya bersama Iqbal serta meminta pengikutnya mendoakan yang terbaik.

Terdahulu, Vida berkata dia tidak terfikir lagi untuk berkahwin lagi buat masa ini dan andai bertemu jodoh dia mahu bakal suami yang setaraf dengannya.


“Saya Tak Kisah Pasal Rupa, Asalkan Boleh Pimpin Ke Syurga”

Selepas kakaknya, Risteena Minum mendirikan rumah tangga, pelakon Ruhainies pasti tidak terlepas soalan bila pula gilirannya untuk mendirikan rumah tangga.

Namun, sejak kebelakangan ini Ruhainies dilihat sudah lama tidak memuat naik sebarang perkongsian mengenai kekasih hatinya yang dikenali sebagai Mr E.

Semalam, Ruhainies menerima pertanyaan daripada peminatnya yang ingin mengetahui cita rasa pelakon itu dalam memilih pasangan sama ada sukakan lelaki berdarah campuran atau tidak.

“Kakak suka lelaki Melayu macam Hindustan atau Korea, tolong jawab kakak,” tulis peminatnya.

Menjawab soalan tersebut, Ruhainies berkata dia tidak kisah dengan rupaparas seseorang kerana menyedari dirinya tidaklah secantik mana, asalkan lelaki itu seorang yang bertanggungjawab.

“Saya tak kisah sangat fasal rupa. Saya pun bukannya elok mana. Asalkan boleh menjaga saya dan seorang yang bertanggungjawab. Paling penting, dia boleh pimpin saya ke syurga,” jawabnya.


Ibu Neelofa Baik Hati Tunai Hasrat Ibu Hamil Mengidam Nasi Goreng Air Tangannya

Kebanyakan ibu hamil pasti akan melalui fasa mengidam, ada kalanya perkara atau makanan yang diidamkan mereka ada yang pelik-pelik.

Baru-baru ini, ibu kepada Neelofa iaitu Datin Noor Kartini berkongsikan ada menerima emel daripada pengikutnya yang hamil tiga bulan teringin merasai nasi goreng daging harimau menangis air tangannya.

Kata wanita itu lagi, dia sanggup membayar harga nasi goreng asalkan dapat melepaskan rasa ‘mengidam’. Tidak mahu menghampakan permintaan wanita hamil itu, Datin Kartini menunaikan hasrat wanita itu dan siap menghantar nasi goreng tersebut di depan rumah.

Kata Datin Kartini, dia sebak sebaik sahaja membaca hasrat wanita itu dan tidak sampai hati untuk menolak. Datin Kartini berkata lagi, dia berharap ianya dapat menjadi titik permulaan silaturahim antara mereka.

“Tak sampai hati rasanya nak menghampakan hasrat seorang ibu yang sedang mengandung. Syukur alhamdulillah aunty dapat masak dan hantar sendiri kepada Aina. Semoga ianya dapat menjadi satu permulaan silaturrahim di antara aunty dan juga keluarga Aina,” tulisnya.

Perkongsian tersebut mendapat pelbagai reaksi daripada netizen yang memuji sikap keibuan Datin Kartini dan mendoakan agar ibu kepada selebriti popular itu dimurahkan rezeki.


“Saya Didik Anak Jangan Takut Dengan Fitnah Akhir Zaman”

Menyokong keputusan dua anaknya yang menolak untuk menerima vaksin, pelakon Ellie Suriaty berkata sebagai ibu dia mahukan yang terbaik buat anak-anaknya.

Menurut Ellie, dia juga mendidik anak-anaknya supaya berani berdepan kehidupan dan tidak gentar berdepan dengan cabaran akhir zaman.

“Saya mendidik anak-anak supaya berani menghadapi hidup. Jangan takut dengan fitnah akhir zaman. Nilai kehidupan tidak boleh dibeli dengan tawaran sepotong roti atau segunung emas.

“Tauhid, harapan hanya pada Allah. Semoga Allah melindungi anak-anak kita semua,” katanya.

Terdahulu, dua anaknya, Azrell Omar Azri Iskandar, 17, bersama adiknya, Nur Azreen Omar Iskandar Azri Iskandar, 12, membuat laporan polis bagi mempertahankan hak mereka menolak suntikan vaksin Covid-19.


Paras Oksigen Suami Eina Azman Menurun

Pelakon Datin Eina Azman memaklumkan paras oksigen suaminya, Datuk Kaiser Gurmeet Abdullah yang positif Covid-19 menurun sehingga terpaksa menggunakan bantuan pernafasan.

Menerusi satu perkongsian di Instagram, Eina memohon orang ramai mendoakan kesihatan suaminya yang kini berada di hospital kembali seperti sedia kala.

BACA: Eina Azman, Suami Positif Covid-19 Pada Ulang Tahun Perkahwinan Ke-7

“Doakan suami saya yang kini berada di hospital supaya kuat untuk melawan virus Covid-19. Ini kerana paras oksigen suami saya semakin menurun hingga perlu menggunakan bantuan oksigen,” tulisnya.

Selasa lalu, Eina berkongsikan perkhabaran sedih apabila dia dan suami disahkan positif Covid-19. Ujarnya, dua lagi pembantu rumahnya turut positif virus tersebut. Bagaimanapun, dua anak kembarnya, Arianna Aubrey dan Karl Kareef negatif virus berkenaan.


Hannah Delisha Bagi Hint Sedang Hamil?

Sejak kebelakangan ini, ramai selebriti mengumumkan berita gembira tentang kehamilan mereka antaranya pelakon Wawa Zainal dan juga Ayda Jebat.

Malah, ada yang didakwa sedang berbadan dua namun belum lagi mengumumkan apa-ap seperti Neelofa dan Intan Ladyana.

BACA: Hannah Delisha Teruja Pertama Kali Berlakon Dengan Suami Lepas Kahwin

Terbaru, pelakon Hannah Delisha pula didakwa sedang hamil disebabkan satu perkongsiannya di Instagram yang menjadi bualan ramai peminat.

Menerusi entri itu, Hannah memuat naik foto sekuntum bunga putih beserta kapsyen “Little Ones” sekaligus mengundang tanda tanya peminat.

Malah, ada yang membuat andaian pelakon itu kini sedang hamil anak sulung hasil perkahwinannya bersama pelakon Singapura, Imam Shah.

Bagaimanapun, setakat ini masih tiada penjelasan lanjut daripada tuan badan sendiri dan pertanyaan daripada netizen hanya dibiarkan sahaja tanpa jawapan.


Hamil Enam Bulan, Wawa Zainal Alah Dengan Peti Sejuk

Kini hamil anak keempat, pelakon Wawa Zainal berkongsikan dia turut mengalami alahan seperti wanita hamil lain. Ujarnya, dia akan mabuk apabila pintu peti sejuk dibuka.

Berkongsikan perkara itu menerusi Insta Story, Wawa berkata sudah empat kali hamil dia tidak mempunyai alahan lain selain daripada peti sejuk. Wawa juga memberitahu dia turut mempunyai alahan terhadap bau bawang.

“Sudah empat kali hamil, Wawa tak mabuk benda lain. Mabuk kalau buka pintu peti ais sahaja. Kalau buka peti ais automatik muntah,” tulisnya.

Minggu lalu, Wawa mengesahkan dirinya hamil anak keempat. Menerusi satu perkongsian, suaminya, Aeril Zafrel sempat berseloroh mahu seorang lagi cahaya mata untuk mencukupkan 5 orang anak.


“Lan Pet Pet Nampak Macam Gangster Tapi Dia Insan Baik”

Melihatkan banyak berita tidak sahih yang dikongsikan oleh netizen di media sosial, pelawak Azlee Senario berharap mereka diluar sana tidak mudah percaya dan terpengaruh.

Azlee berkata disebabkan berita yang tidak sahih itu ia boleh dianggap fitnah yang akhirnya boleh menjatuhkan seseorang individu.

BACA: “Bukan Jual Beli Barang Terlarang, Tapi Ubat Untuk Lelaki” – Lan Pet Pet

“Kalau kita tidak kenal pasti benda itu sahih atau tidak, jangan kita sebarkan benda-benda tak elok sebab ia akan menjatuhkan fitnah.

“Apabila jatuhkan fitnah, berdosa… Malaysia ada undang-undang, biarlah undang-undang yang menentukan,” katanya.

Mengulas mengenai Lan Pet Pet yang terkait dengan dakwaan menjual barangan terlarang, Azlee menyifatkan rakannya itu seorang yang baik dan ceria.

“Kalau tak kenal Lan Pet Pet, orang akan ingat macam tu, kita Senario dah 25 tahun… kita kenal hati budi Lan, dia seorang yang baik.

“Tohmahan begitu ia akan menjatuhkan fitnah, saya kenal Lan Pet Pet tu siapa, dia seorang yang suka bergurau senda dan happy go lucky,” katanya.

Terdahulu, Lan menafikan dakwaan video tular sedang berurusan jual beli ‘barang’ terlarang, sebaliknya ia merupakan produk kesihatan untuk lelaki.


Tak Sampai 3 Jam Dilancarkan, 200,000 Pelitup Muka PU Riz Habis Dijual

Pencetus Ummah (PU) Riz meluahkan rasa syukur apabila pelitup muka keluaran syarikatnya habis terjual sebanyak 200,000 helai dalam masa tiga jam ianya dilancarkan semalam.

Tidak menyangka mendapat sambutan luar biasa, suami kepada Neelofa itu berkata produk berkenaan sepatutnya dilancarkan hari ini.

“Alhamdulillah, saya tidak menjangkakan sambutan begini menggalakkan. Kami baru sahaja lancar tiga jam lepas dah habis ditempah.

“Sepatutnya malam ini jualan dibuka kepada umum tapi dah habis dibooking. Tapi jangan bimbang, kita dalam usaha untuk menambah stok,” katanya.

PU Riz berkata produknya memunyai kelebihan iaitu empat lapisan berbanding yang dijual di pasaran. Ujarnya, pihaknya merancang untuk menambah beberapa koleksi warna.

“Pelitup muka keluaran kita ini mempunyai kebiakan tambahan iaitu empat lapisan berbanding dijual di market. Buat masa ini hanya warna putih dan InsyaAllah akan datang kami keluarkan pelbagai warna,” katanya.